qundao/data-zh-poetry huggingface dataset:
次韵李端叔题孔方平书斋壁
作者：释道潜
朝代：宋

万事年来即罢休，心萦云水尚追求。草堂早晚投君宿，纸帐蒲团不用收。菊丛稍稍敷金蕊，荞麦芃芃放雪花。榆柳缭墙苍霭密，谁知中有隐人家。白头幕府尚崎岖，南亩归休盍早图。滍上山川要佳句，安排风月待相如。舍南舍北尽云山，此处躬耕有底难。社饮鸡豚好邻里，一杯相属百忧宽。马蹄逐逐走埃尘，官府宁容自在身。夜宿南溪孔居士，青灯相对话悲辛。爱君檐外萧萧竹，翠干扶疏一样齐。莫道此君无俯仰，惊风坠雪亦须低。端居终日少逢迎，佳客时来一座倾。不见诸郎事弦管，幽窗唯有读书声。肝胆未应分楚越，高曾元共水云乡。爱君善作离骚语，清警殊非俗肺肠。仲尼道德高千古，老子微言冠百家。馀泽风流俱擅美，那云玉树倚兼葭。吾党从来迹易亲，只缘同是个中人。滍川鱼鸟浑相识，来往沙头肯厌频。
次韵李端叔题孔方平书斋壁·其一
作者：释道潜
朝代：宋
体裁：七言绝句

万事年来即罢休，心萦云水尚追求。草堂早晚投君宿，纸帐蒲团不用收。
次韵李端叔题孔方平书斋壁·其一〇
作者：释道潜
朝代：宋

吾党从来迹易亲，只缘同是箇中人。
滍川鱼鸟浑相识，来往沙头肯厌频。
次韵李端叔题孔方平书斋壁·其七
作者：释道潜
朝代：宋
体裁：七言绝句

端居终日少逢迎，佳客时来一座倾。不见诸郎事弦管，幽窗唯有读书声。
次韵李端叔题孔方平书斋壁·其三
作者：释道潜
朝代：宋
体裁：七言绝句

白头幕府尚崎岖，南亩归休盍早图。滍上山川要佳句，安排风月待相如。
次韵李端叔题孔方平书斋壁·其九
作者：释道潜
朝代：宋

仲尼道德高千古，老子微言冠百家。
余泽风流俱擅美，那云玉树倚兼葭。
次韵李端叔题孔方平书斋壁·其九
作者：释道潜
朝代：宋

仲尼道德高千古，老子微言冠百家。馀泽风流俱擅美，那云玉树倚兼葭。
次韵李端叔题孔方平书斋壁·其二
作者：释道潜
朝代：宋

菊丛稍稍敷金蕊，荞麦芃芃放雪花。榆柳缭墙苍霭密，谁知中有隐人家。
次韵李端叔题孔方平书斋壁·其二
作者：释道潜
朝代：宋

菊丛稍稍敷金蕊，荞麦芃芃放雪花。
榆柳缭墙苍霭密，谁知中有隠人家。
次韵李端叔题孔方平书斋壁·其五
作者：释道潜
朝代：宋
体裁：七言绝句

马蹄逐逐走埃尘，官府宁容自在身。夜宿南溪孔居士，青灯相对话悲辛。
次韵李端叔题孔方平书斋壁·其八
作者：释道潜
朝代：宋
体裁：七言绝句

肝胆未应分楚越，高曾元共水云乡。爱君善作离骚语，清警殊非俗肺肠。
次韵李端叔题孔方平书斋壁·其六
作者：释道潜
朝代：宋
体裁：七言绝句

爱君檐外萧萧竹，翠干扶疏一样齐。莫道此君无俯仰，惊风坠雪亦须低。
次韵李端叔题孔方平书斋壁·其十
作者：释道潜
朝代：宋

吾党从来迹易亲，只缘同是个中人。滍川鱼鸟浑相识，来往沙头肯厌频。
次韵李端叔题孔方平书斋壁·其四
作者：释道潜
朝代：宋
体裁：七言绝句

舍南舍北尽云山，此处躬耕有底难。社饮鸡豚好邻里，一杯相属百忧宽。
次韵楼试可承议见招
作者：释道潜
朝代：宋
体裁：七言律诗

东州羁旅迹谁亲，夫子端能给我贫。默识松筠霜后操，静看桃李梦中春。嵩阳胜绝高天下，县令风流迈古人。待得芳菲开烂熳，去随行乐后车尘。
次韵永仁见赠
作者：释道潜
朝代：宋
体裁：七言律诗

怜君泣血依坟墓，虽设衡门不妄开。盈几贝多翻百遍，同龛弥勒礼千回。夜寒幽鸟窥香火，岁暮邻僧数往来。何日为余重扫榻，卧听松韵落清哀。
次韵法真禅师送曾敬之宣德昆仲
作者：释道潜
朝代：宋

昔与乃翁相遇年，始知有子生且贤。
尔来双干已争秀，屹屹欲上参高天。
昨朝较蓺偶不售，他日奏赋闻甘泉。
方今庙堂喜人物，收拾万彙归陶甄。
褭蹄麟趾终一出，辉映左右无余妍。
肯学孟生夸得意，一日走遍春风前。
嗟余投老隠岩谷，形若槁木心灰然。
扁舟追子仅千里，彷佛夜梦遥相传。
西湖风物行岁晏，归赋梅花趁腊先。
次韵法真禅师送曾敬之宣德昆仲
作者：释道潜
朝代：宋

昔与乃翁相遇年，始知有子生且贤。尔来双干已争秀，屹屹欲上参高天。昨朝较蓺偶不售，他日奏赋闻甘泉。方今庙堂喜人物，收拾万汇归陶甄。袅蹄麟趾终一出，辉映左右无馀妍。肯学孟生誇得意，一日走遍春风前。嗟余投老隐岩谷，形若槁木心灰然。扁舟追子仅千里，彷佛夜梦遥相传。西湖风物行岁晏，归赋梅花趁腊先。
次韵王潜翁题王孝孙所藏摩诘听松图
作者：释道潜
朝代：宋

辋川奇处固难评，眼裏瞳人要自明。
落落信为霜后操，萧萧那虑世间声。
忘言我已输三士，妙曲渠宁羡九成。
此去黄尘沙漠底，时时开匣睹余清。
次韵王潜翁题王孝孙所藏摩诘听松图
作者：释道潜
朝代：宋

辋川奇处固难评，眼里瞳人要自明。落落信为霜后操，萧萧那虑世间声。忘言我已输三士，妙曲渠宁羡九成。此去黄尘沙漠底，时时开匣睹余清。
次韵王行甫奉议湖上晚归遇雨
作者：释道潜
朝代：宋
体裁：七言律诗

妙龄公子嗜遨嬉，永日湖山未肯归。酒帜晓人应惯识，花枝拂帽不须挥。轻纨细绮来何处，青盖朱轮去似飞。向晚薄雷催急雨，清寒无奈袭裳衣。
次韵王通叟寺丞见寄
作者：释道潜
朝代：宋

彫斲肝脾欲报公，还如献豕过辽东。珠玑屡获渊云妙，土木曾无粲忍风。耿耿吟魂嗟异处，迢迢桂魄谩相同。锦囊应有新诗在，九曲池边多塞鸿。
次韵王通叟寺丞见寄
作者：释道潜
朝代：宋

雕斲肝脾欲报公，还如献豕过辽东。
珠玑屡获渊云妙，土木曾无粲忍风。
耿耿吟魂嗟异处，迢迢桂魄谩相同。
锦囊应有新诗在，九曲池边多塞鸿。
次韵秦少游学士
作者：释道潜
朝代：宋

数幅生绡上，形容万态心。坐窥天下胜，何用远登临。漠漠云披岫，班斑雨弄晴。横江舟一叶，注目使人惊。阳秋閟肝膈，无处见微茫。时作丹青戏，风流冠帝乡。参差山接野，渺莽水连空。笠钓沙头客，真宜避世翁。
次韵秦少游学士·其一
作者：释道潜
朝代：宋
体裁：五言绝句

数幅生绡上，形容万态心。坐窥天下胜，何用远登临。
次韵秦少游学士·其三
作者：释道潜
朝代：宋
体裁：五言绝句

阳秋閟肝膈，无处见微茫。时作丹青戏，风流冠帝乡。
次韵秦少游学士·其二
作者：释道潜
朝代：宋
体裁：五言绝句

漠漠云披岫，班斑雨弄晴。横江舟一叶，注目使人惊。
次韵秦少游学士·其四
作者：释道潜
朝代：宋
体裁：五言绝句

参差山接野，渺莽水连空。笠钓沙头客，真宜避世翁。
次韵聪师见寄
作者：释道潜
朝代：宋

三年东鲁贬，闭户实超然。静极通幽眇，神游岂间焉。独全霜后操，未异火中莲。不似沈湘客，徒怀忿与悁。夙学谁知子，源流务所滋。风骚追五柳，禅寂拟长髭。桂魄元昭晰，浮云自蔽亏。险夷终一节，吾以古为师。
次韵聪师见寄·其一
作者：释道潜
朝代：宋
体裁：五言律诗

三年东鲁贬，闭户实超然。静极通幽眇，神游岂间焉。独全霜后操，未异火中莲。不似沈湘客，徒怀忿与悁。
次韵聪师见寄·其二
作者：释道潜
朝代：宋
体裁：五言律诗

夙学谁知子，源流务所滋。风骚追五柳，禅寂拟长髭。桂魄元昭晰，浮云自蔽亏。险夷终一节，吾以古为师。
次韵苏仲豫承务寄伯达推官
作者：释道潜
朝代：宋

苏子真豪英，气貌严且重。
幼无儿女姿，嗜好百不动。
唯余读书事，乃与古人共。
文章造深淳，词力宽不纵。
乐哉贤父兄，道义日相从。
昨朝西湖外，目极孤鸿送。
高帆去百里，山水乏吟弄。
作诗投置邮，但述鸰原梦。
次韵苏仲豫承务寄伯达推官
作者：释道潜
朝代：宋

苏子真豪英，气貌严且重。幼无儿女姿，嗜好百不动。唯馀读书事，乃与古人共。文章造深淳，词力宽不纵。乐哉贤父兄，道义日相从。昨朝西湖外，目极孤鸿送。高帆去百里，山水乏吟弄。作诗投置邮，但述鸰原梦。
次韵苏端明定武雪浪斋
作者：释道潜
朝代：宋

孔明气宇白玉温，忠义勇决踰王尊。葛巾羽扇传号令，塞垣彻警无尘昏。良辰往往挟将佐，射雕走马循烟村。归来饮酒坐堂上，宾从如云填戟门。一朝郡圃得奇石，雪浪触眼惊神魂。旁求苍珉琢巨斛，偃然卧土知无根。三牛曳归置阶圯，错磨不许留纤痕。兴来作诗寄台阁，雄词妙笔争考论。将军今谪穷海外，会见羲娥窥覆盆。殷勤寄语朔方客，佳致勿毁宜长存。
次韵苏端明定武雪浪斋
作者：释道潜
朝代：宋

孔明气宇白玉温，忠义勇决踰王尊。
葛巾羽扇传号令，塞垣彻警无尘昏。
良辰往往挟将佐，射鵰走马循烟村。
归来饮酒坐堂上，宾从如云填戟门。
一朝郡圃得奇石，雪浪触眼惊神魂。
旁求苍珉琢巨斛，偃然卧土知无根。
三牛曳归置阶圯，错磨不许留纤痕。
兴来作诗寄台阁，雄词妙笔争考论。
将军今谪穷海外，会见羲娥窥覆盆。
殷勤寄语朔方客，佳致勿毁宜长存。
次韵莘老游龙洞
作者：释道潜
朝代：宋

曈眬杲日破林坰，杖策相将马暂停。路与猿猱争险磴，身随鸿鹄入青冥。巉岩曲穴疑无底，盘屈苍虬信有灵。能使谢公诗兴动，宛如游刃发新硎。
次韵莘老游龙洞
作者：释道潜
朝代：宋

曈眬杲日破林垧，杖策相将马暂停。
路与猿猱争险磴，身随鸿鹄入青冥。
巉岩曲穴疑无底，盘屈苍虬信有灵。
能使谢公诗兴动，宛如游刃发新硎。
次韵莘老赠显之
作者：释道潜
朝代：宋

盘盘秀岭绕曾檐，方丈门开挹翠岚。风激松梢声间发，月留泉底影相涵。天机清晓猊台震，险句穷宵虎穴探。白傅异时修故事，杖藜应许到云庵。
次韵莘老赠显之
作者：释道潜
朝代：宋

盘盘秀岭遶曾檐，方丈门开挹翠岚。
风激松梢声间发，月留泉底影相涵。
天机清晓猊台震，险句穷宵虎穴探。
白傅异时修故事，杖藜应许到云庵。
次韵试可同游法王岳寺
作者：释道潜
朝代：宋

两山修径尽榛芜，谩诧当年幸翠舆。
空睹宸文藏宝构，不逢衲子话真如。
林深想见灵根茂，地胜宜多隠者居。
凉月照人归路好，傍溪嘉树影扶疏。
次韵试可同游法王岳寺
作者：释道潜
朝代：宋

两山脩径尽榛芜，谩诧当年幸翠舆。空睹宸文藏宝构，不逢衲子话真如。林深想见灵根茂，地胜宜多隐者居。凉月照人归路好，傍溪嘉树影扶疏。
次韵试可同谒子晋祠
作者：释道潜
朝代：宋

古柏连冈三万株，朝烟破日翠扶疏。投鞭下马得幽径，共谒宾天帝子居。遗荣少海猛无双，便逐浮丘出帝乡。可笑而今居富贵，亦思高举上苍苍。
次韵试可同谒子晋祠·其一
作者：释道潜
朝代：宋

古柏连冈三万株，朝烟破日翠扶疏。投鞭下马得幽径，共谒宾天帝子居。
次韵试可同谒子晋祠·其一
作者：释道潜
朝代：宋

古栢连冈三万株，朝烟破日翠扶疏。
投鞭下马得幽径，共谒宾天帝子居。
次韵试可同谒子晋祠·其二
作者：释道潜
朝代：宋
体裁：七言绝句

遗荣少海猛无双，便逐浮丘出帝乡。可笑而今居富贵，亦思高举上苍苍。
次韵试可喜雨
作者：释道潜
朝代：宋
体裁：七言律诗

东阡北陌久黄埃，天遣神龙讵用媒。云似涛头山半起，雨如银竹望中来。奔输涧谷时颓岸，喷激龟鱼或曝腮。民物有秋真可喜，池莲从此更须栽。
次韵试可岳祠祭土宿斋
作者：释道潜
朝代：宋
体裁：七言律诗

神祠斋馆卧耽耽，五鼓星河屡起瞻。剑佩森森趋帝右，衣冠肃肃奉宸严。风传远壑松千树，人拥回廊月一帘。四岳旌幢初会散，晨乌声动庙竿尖。
次韵试可见访峻极遇雨
作者：释道潜
朝代：宋

都城尘土倦茫茫，独喜西来策甚长。
避暑禅房依亢爽，可人溪雨作清凉。
飞蚊斗绝檐间闹，乳燕时拳砌下篁。
县令风流真晋客，谈余玉麈自挥扬。
次韵试可见访峻极遇雨
作者：释道潜
朝代：宋

都城尘土倦茫茫，独喜西来策甚长。避暑禅房依亢爽，可人溪雨作清凉。飞蚊斗绝檐间闹，乳燕时拳砌下篁。县令风流真晋客，谈馀玉麈自挥扬。
次韵通守杨叔丰大夫游狼山
作者：释道潜
朝代：宋

朱轮千骑拥郊坰，政暇寻山固有名。眼接青苍心已喜，身经旷野路尤平。潮吞浦溆浑如海，蜃吐烟云谩作城。欲访真仙迷紫府，空端依约步虚声。吴楚封疆一望间，时平无事可相关。乐天标致元非俗，灵运襟怀本爱山。蜡屐斜穿横岭上，角巾相对野僧闲。扁舟却恨南来晚，胜事风流不预攀。
次韵通守杨叔丰大夫游狼山·其一
作者：释道潜
朝代：宋

朱轮千骑拥郊坰，政暇寻山固有名。眼接青苍心已喜，身经旷野路尤平。潮吞浦溆浑如海，蜃吐烟云谩作城。欲访真仙迷紫府，空端依约步虚声。
次韵通守杨叔丰大夫游狼山·其一
作者：释道潜
朝代：宋

朱轮千骑拥郊垧，政暇寻山固有名。
眼接青苍心已喜，身经旷野路尤平。
潮吞浦溆浑如海，蜃吐烟云谩作城。
欲访真仙迷紫府，空端依约步虚声。
次韵通守杨叔丰大夫游狼山·其二
作者：释道潜
朝代：宋
体裁：七言律诗

吴楚封疆一望间，时平无事可相关。乐天标致元非俗，灵运襟怀本爱山。蜡屐斜穿横岭上，角巾相对野僧闲。扁舟却恨南来晚，胜事风流不预攀。
次韵闻复湖上秋日六言
作者：释道潜
朝代：宋

泽畔蒹葭萧瑟，露华落日珠浮。抚事少陵多感，万端独立怀忧。禅馀偶登绝巘，据石聊为欠申。眼界谩分畦畛，谁知大道无邻。楚客当年何苦，愁怀缭转非舒。赖有管城公子，离骚万恨能书。西湖发挥有素，最盛唯誇乐天。遗爱到今不朽，长堤一道如弦。处士尚馀陈迹，断碑横卧林塘。婉约梅花秀句，骚人万古传香。草蔓行将溃茂，菊英稍稍敷金。南浦愁窥去燕，海山莽苍云深。江城秋至几日，风物斗觉凄凉。邻女机丝何有，夜闻促织悲伤。人物年来衰谢，背绳追曲周容。嗟尔得时蝘蜓，故能嘲哂龟龙。凉月娟娟清媚，舒光巧入帘栊。万籁声同比竹，细窥一一空中。可怪狙公巧黠，犹迷暮四朝三。老我身如枯蘖，兀然不动幽岩。
次韵闻复湖上秋日六言·其三
作者：释道潜
朝代：宋

楚客当年何苦，愁怀缭转非舒。赖有管城公子，离骚万恨能书。
次韵闻复湖上秋日六言·其二
作者：释道潜
朝代：宋

禅馀偶登绝巘，据石聊为欠申。眼界谩分畦畛，谁知大道无邻。
次韵闻复湖上秋日六言·其五
作者：释道潜
朝代：宋

处士尚馀陈迹，断碑横卧林塘。婉约梅花秀句，骚人万古传香。
次韵闻复湖上秋日六言·其十
作者：释道潜
朝代：宋

可怪狙公巧黠，犹迷暮四朝三。老我身如枯蘖，兀然不动幽岩。
次韵闻复湖上秋日六言·其四
作者：释道潜
朝代：宋

西湖发挥有素，最盛唯誇乐天。遗爱到今不朽，长堤一道如弦。
次韵闻复西湖夏日六言
作者：释道潜
朝代：宋

山水初无今古，人间自有沈浮。试问行歌野老，桑麻用事何忧。老葑年来席卷，吴侬旧恨弥申。昨夜冯夷鼓吹，遨嬉抵彻诸邻。夜深一碧万顷，彷佛明河接天。岸曲风篁成韵，绝胜细管危弦。西湖清浅可泛，湍险岂类瞿塘。随处菰蒲莲芡，栉风沐雨尤香。南窗寄傲一榻，午帐风来卷舒。懒蹑子云陈迹，解嘲更续成书。烧空火云万丈，气焰信可流金。嗟尔龟鱼得计，适然游泳滋深。栎杜侵阶美荫，鸣蝉托质初凉。薰风正被草木，莫作秋声感伤。柱础争流馀润，油云忽改山容。定有盲风怪雨，晓来已听鼍龙。湖光宛同玉镜，堤柳閟若房栊。六月行人过此，未输仙客壶中。河汉斗杓横七，重城漏鼓传三。露鹤一声何许，嘎然震响空岩。
次韵闻复西湖夏日六言·其七
作者：释道潜
朝代：宋

栎杜侵阶美荫，鸣蝉托质初凉。薰风正被草木，莫作秋声感伤。
次韵闻复西湖夏日六言·其八
作者：释道潜
朝代：宋

柱础争流馀润，油云忽改山容。定有盲风怪雨，晓来已听鼍龙。
次韵闻復庐山见怀
作者：释道潜
朝代：宋
体裁：七言律诗

匡庐三载恣徜徉，肯惮衣裘弊雪霜。学彻死生追粲忍，力穷骚雅陋齐梁。心源素与秋潭静，定水宁同夏潦潢。邂逅逢余旧题墨，藓封苔駮不成行。
次韵闻復湖上秋日六言·其一
作者：释道潜
朝代：宋
体裁：六言诗

泽畔蒹葭萧瑟，露华落日珠浮。抚事少陵多感，万端独立怀忧。
次韵闻復湖上秋日六言·其一〇
作者：释道潜
朝代：宋

可怪狙公巧黠，犹迷暮四朝三。
老我身如枯枿，兀然不动幽岩。
次韵闻復湖上秋日六言·其七
作者：释道潜
朝代：宋
体裁：六言诗

江城秋至几日，风物斗觉凄凉。邻女机丝何有，夜闻促织悲伤。
次韵闻復湖上秋日六言·其三
作者：释道潜
朝代：宋

楚客当年何苦，愁怀缭转非舒。
頼有管城公子，离骚万恨能书。
次韵闻復湖上秋日六言·其九
作者：释道潜
朝代：宋
体裁：六言诗

凉月娟娟清媚，舒光巧入帘栊。万籁声同比竹，细窥一一空中。
次韵闻復湖上秋日六言·其二
作者：释道潜
朝代：宋

禅余偶登绝巘，据石聊为欠申。
眼界谩分畦畛，谁知大道无邻。
次韵闻復湖上秋日六言·其五
作者：释道潜
朝代：宋

处士尚余陈迹，断碑横卧林塘。
婉约梅花秀句，骚人万古传香。
次韵闻復湖上秋日六言·其八
作者：释道潜
朝代：宋
体裁：六言诗

人物年来衰谢，背绳追曲周容。嗟尔得时蝘蜓，故能嘲哂龟龙。
次韵闻復湖上秋日六言·其六
作者：释道潜
朝代：宋
体裁：六言诗

草蔓行将溃茂，菊英稍稍敷金。南浦愁窥去燕，海山莽苍云深。
次韵闻復湖上秋日六言·其四
作者：释道潜
朝代：宋

西湖发挥有素，最盛唯夸乐天。
遗爱到今不朽，长堤一道如弦。
次韵闻復西湖夏日六言·其一
作者：释道潜
朝代：宋
体裁：六言诗

山水初无今古，人间自有沈浮。试问行歌野老，桑麻用事何忧。
次韵闻復西湖夏日六言·其一〇
作者：释道潜
朝代：宋
体裁：六言诗

河汉斗杓横七，重城漏鼓传三。露鹤一声何许，嘎然震响空岩。
次韵闻復西湖夏日六言·其七
作者：释道潜
朝代：宋

栎杜侵阶美荫，鸣蝉託质初凉。
熏风正被草木，莫作秋声感伤。
次韵闻復西湖夏日六言·其三
作者：释道潜
朝代：宋
体裁：六言诗

夜深一碧万顷，彷佛明河接天。岸曲风篁成韵，绝胜细管危弦。
次韵闻復西湖夏日六言·其九
作者：释道潜
朝代：宋
体裁：六言诗

湖光宛同玉镜，堤柳閟若房栊。六月行人过此，未输仙客壶中。
次韵闻復西湖夏日六言·其二
作者：释道潜
朝代：宋
体裁：六言诗

老葑年来席卷，吴侬旧恨弥申。昨夜冯夷鼓吹，遨嬉抵彻诸邻。
次韵闻復西湖夏日六言·其五
作者：释道潜
朝代：宋
体裁：六言诗

南窗寄傲一榻，午帐风来卷舒。懒蹑子云陈迹，解嘲更续成书。
次韵闻復西湖夏日六言·其八
作者：释道潜
朝代：宋

柱础争流余润，油云忽改山容。
定有盲风怪雨，晓来已听鼍龙。
次韵闻復西湖夏日六言·其六
作者：释道潜
朝代：宋
体裁：六言诗

烧空火云万丈，气焰信可流金。嗟尔龟鱼得计，适然游泳滋深。
次韵闻復西湖夏日六言·其四
作者：释道潜
朝代：宋
体裁：六言诗

西湖清浅可泛，湍险岂类瞿塘。随处菰蒲莲芡，栉风沐雨尤香。
次韵阎永仁博士同饮蜀井
作者：释道潜
朝代：宋

潭潭古甃閟高冈，修绠低悬百尺长。
廋语乐天推绝特，第泉鸿渐许甘凉。
金盘谩说漙秋露，玉碗休夸沃蔗浆。
更有碧梧盘爽荫，坐惊亭午失骄阳。
次韵阎永仁博士同饮蜀井
作者：释道潜
朝代：宋

潭潭古甃閟高冈，脩绠低悬百尺长。廋语乐天推绝特，第泉鸿渐许甘凉。金盘谩说漙秋露，玉碗休誇沃蔗浆。更有碧梧盘爽荫，坐惊亭午失骄阳。
次韵阳翟尉黄天选见寄
作者：释道潜
朝代：宋

寓形宇宙间，佚我方以老。
流光安足恃，百岁同过鸟。
顷余婴网罗，文彩缘自表。
自古山林人，何曾识机巧。
但记寒岩翁，论心秋月皎。
黄香十年旧，学术参众妙。
虚怀养天和，肯徇奔走闹。
官居职事理，晨起何用早。
桐阴满西斋，叱吏供洒扫。
眷余东南来，野饭煮芹藻。
先生既清尚，令尹亦高蹈。
相将古寺行，软语颓晚照。
公家有畸人，虚缘能自葆。
卜筑嵩山阳，行当从结好。
山中饶胜境，一览未易了。
何时命巾车，共陟云外峤。
翻愁筋力疲，不随追勇踔。
公诗拟南山，雄拔千丈峭。
形容逼天真，解后适其要。
藩篱吾未窥，敢议穷阃奥。
次韵陈敏善秀才见过
作者：释道潜
朝代：宋

投老形骸真木偶，水饮岩栖聊自守。世事浮云日变迁，我亦何心预臧否。故人新自广陵来，问我诗囊近何有。吾言淡薄非橄榄，纵可咀嚼聊能久。且开窗户话平生，湖色山光翠相纠。烘檐暖日气味好，相对蒲团复支肘。爱君年少擅才华，诗律清妍无可丑。却愁征棹促君还，空听阳关词一首。
次韵陈敏善秀才见过
作者：释道潜
朝代：宋

投老形骸真木偶，水饮岩栖聊自守。
世事浮云日变迁，我亦何心预臧否。
故人新自广陵来，问我诗囊近何有。
吾言淡薄非橄榄，纵可咀嚼聊能久。
且开窗户话平生，湖色山光翠相纠。
烘檐暖日气味好，相对蒲团復支肘。
爱君年少擅才华，诗律清妍无可丑。
却愁征棹促君还，空听阳关词一首。
次韵顺上人寄叔康讲师
作者：释道潜
朝代：宋
体裁：古风

少年好诗书，龌龊空闭户。有若丹青徒，秉笔学画虎。法师当是时，声价久已负。籍籍东州人，高谈慕支许。余时迹四方，浪涉川陆苦。昨夜北山翁，挑灯同软语。因论乡里贤，怅师成独阻。南徐号名都，兴发历汉楚。峥嵘江上山，王气埋千古。至今风前笛，夜夜怨江浦。感慨易成吟，安得君来伍。
次韵顺上人登寿宁阁
作者：释道潜
朝代：宋

昔过广陵日，兹楼亦盘桓。
飞甍切星斗，鸿鹄争危栏。
怳若随扶摇，九万直上抟。
下视古帝基，萧条空湠漫。
当时竞豪华，人物镂绮纨。
孰谓千载后，故宫半耕残。
城西旧辇道，缭绕犹屈盘。
咫尺见萤苑，枯桑生昼寒。
阎闾岂復隘，狐兔穴已宽。
楚楚但乔木，萋萋无寸山。
苟非壮士怀，往往不忍看。
青旗催画角，回首送飞翰。
次韵顺上人登寿宁阁
作者：释道潜
朝代：宋

昔过广陵日，兹楼亦盘桓。飞甍切星斗，鸿鹄争危栏。恍若随扶摇，九万直上抟。下视古帝基，萧条空湠漫。当时竞豪华，人物镂绮纨。孰谓千载后，故宫半耕残。城西旧辇道，缭绕犹屈盘。咫尺见萤苑，枯桑生昼寒。阎闾岂复隘，狐兔穴已宽。楚楚但乔木，萋萋无寸山。苟非壮士怀，往往不忍看。青旗催画角，回首送飞翰。
次韵高寿朋殿直喜雪
作者：释道潜
朝代：宋

俄顷风云变物华，撒盐飞絮斗轻花。只应陋巷无贫者，玉户瑶阶共一家。挟风穿箔打窗纱，窗里人看窗外花。喷玉流珠君岂羡，从来自是五侯家。
次韵高寿朋殿直喜雪·其一
作者：释道潜
朝代：宋
体裁：七言绝句

俄顷风云变物华，撒盐飞絮斗轻花。只应陋巷无贫者，玉户瑶阶共一家。
次韵高寿朋殿直喜雪·其二
作者：释道潜
朝代：宋

挟风穿箔打窗纱，窗裏人看窗外花。
喷玉流珠君岂羡，从来自是五侯家。
次韵高寿朋殿直喜雪·其二
作者：释道潜
朝代：宋

挟风穿箔打窗纱，窗里人看窗外花。喷玉流珠君岂羡，从来自是五侯家。
次韵黄仲闵主簿见访游宝云诸寺
作者：释道潜
朝代：宋

吾庐附曾阿，松竹蔚行路。
平生土木躯，羞为折腰具。
蓼虫甘苦涩，虽死那求遇。
黄香诸父贤，倾盖如有素。
相将山水行，所适得佳趣。
观台深且靓，缟壁悬清句。
云巢倚空端，下览宜细顾。
楼台霁雪初，碧瓦尘未涴。
篮舆指颓景，长挹还辞去。
怳如山阴集，俛仰已成故。
重来竟何时，相望碧云暮。
次韵黄仲闵主簿见访游宝云诸寺
作者：释道潜
朝代：宋

吾庐附曾阿，松竹蔚行路。平生土木躯，羞为折腰具。蓼虫甘苦涩，虽死那求遇。黄香诸父贤，倾盖如有素。相将山水行，所适得佳趣。观台深且靓，缟壁悬清句。云巢倚空端，下览宜细顾。楼台霁雪初，碧瓦尘未涴。篮舆指颓景，长挹还辞去。恍如山阴集，俛仰已成故。重来竟何时，相望碧云暮。
次韵黄子理宣德田居四时
作者：释道潜
朝代：宋

四序自逶迤，田园常局促。春阳旋东皋，迫我事铫耨。出种曝篱根，驱牛饮溪曲。晖晖明朝阳，聒聒喧布谷。颓龄惜筋骸，晓睡谩云足。蓐食出柴门，荷筱赴幽谷。搴条视柔桑，密叶已舒绿。今年气候早，膏雨厌霢霂。邻翁时一来，耕耨每相属。离离小麦黄，习习南风度。桑枣暗蓬麻，耘锄困朝暮。种瓜屋东隅，翠蔓已分布。黄花引疏篱，冉冉欲横路。白水漫青秧，联翩下鸥鹭。新丝换浊酒，肴蔌羞薄具。扫洒聚比邻，环坐荫高树。稚子羡赢馀，牵衣傍翁妪。牛羊岭外归，落日林梢去。饷妇亦还家，笑言隔烟雾。村落已徂暑，蚊蝇尚喧啾。衡门霁朝雨，茅竹归新秋。机丝迫邻女，札札无停休。中田蔼黄稼，烂熳如云浮。渌蚁酿新瓮，嘉鲂钓清流。瓦尊迟来客，礼数忘献酬。三杯未肯辞，笑语方绸缪。时平盗自隐，场圃无宵忧。儿孙渐束发，婚嫁迫所谋。款曲从我言，归途蹇淹留。林端有月色，相送前溪头。朔吹鸣高林，回塘冰已结。牛羊卧茅屋，原野暗飞雪。壮男臂彫弓，短后事田猎。饥鹰一号呼，荒径洒毛血。归来誇意气，邻舍呼饮啜。明朝过南山，更欲穷窟穴。寒炉然豆萁，光燄时起灭。布被拥娇儿，从渠踏里裂。老翁寝不寐，展转念鹅鸭。篱落易穿窬，狐狸恐惊发。
次韵黄子理宣德田居四时·其一
作者：释道潜
朝代：宋

四序自逶迤，田园常局促。春阳旋东皋，迫我事铫耨。出种曝篱根，驱牛饮溪曲。晖晖明朝阳，聒聒喧布谷。颓龄惜筋骸，晓睡谩云足。蓐食出柴门，荷筱赴幽谷。搴条视柔桑，密叶已舒绿。今年气候早，膏雨厌霢霂。邻翁时一来，耕耨每相属。
次韵黄子理宣德田居四时·其一
作者：释道潜
朝代：宋

四序自逶迤，田园常局促。
春阳旋东皋，迫我事铫鎒。
出种曝篱根，驱牛饮溪曲。
晖晖明朝阳，聒聒喧布谷。
颓龄惜筋骸，晓睡谩云足。
蓐食出柴门，荷篠赴幽谷。
搴条视柔桑，密叶已舒绿。
今年气候早，膏雨厌霢霂。
邻翁时一来，耕耨每相属。
次韵黄子理宣德田居四时·其三
作者：释道潜
朝代：宋

村落已徂暑，蚊蝇尚喧啾。衡门霁朝雨，茅竹归新秋。机丝迫邻女，札札无停休。中田蔼黄稼，烂熳如云浮。渌蚁酿新瓮，嘉鲂钓清流。瓦尊迟来客，礼数忘献酬。三杯未肯辞，笑语方绸缪。时平盗自隐，场圃无宵忧。儿孙渐束发，婚嫁迫所谋。款曲从我言，归途蹇淹留。林端有月色，相送前溪头。
次韵黄子理宣德田居四时·其三
作者：释道潜
朝代：宋

村落已徂暑，蚊蝇尚喧啾。
衡门霁朝雨，茅竹归新秋。
机丝迫邻女，札札无停休。
中田蔼黄稼，烂熳如云浮。
渌蚁酿新瓮，嘉鲂钓清流。
瓦尊迟来客，礼数忘献酬。
三杯未肯辞，笑语方绸缪。
时平盗自隠，场圃无宵忧。
儿孙渐束髮，婚嫁迫所谋。
款曲从我言，归途蹇淹留。
林端有月色，相送前溪头。
次韵黄子理宣德田居四时·其二
作者：释道潜
朝代：宋

离离小麦黄，习习南风度。
桑枣暗蓬麻，耘锄困朝暮。
种瓜屋东隅，翠蔓已分布。
黄花引疏篱，冉冉欲横路。
白水漫青秧，联翩下鸥鹭。
新丝换浊酒，肴蔌羞薄具。
扫洒聚比邻，环坐荫高树。
稚子羡赢余，牵衣傍翁妪。
牛羊岭外归，落日林梢去。
饷妇亦还家，笑言隔烟雾。
次韵黄子理宣德田居四时·其二
作者：释道潜
朝代：宋

离离小麦黄，习习南风度。桑枣暗蓬麻，耘锄困朝暮。种瓜屋东隅，翠蔓已分布。黄花引疏篱，冉冉欲横路。白水漫青秧，联翩下鸥鹭。新丝换浊酒，肴蔌羞薄具。扫洒聚比邻，环坐荫高树。稚子羡赢馀，牵衣傍翁妪。牛羊岭外归，落日林梢去。饷妇亦还家，笑言隔烟雾。
次韵黄子理宣德田居四时·其四
作者：释道潜
朝代：宋

朔吹鸣高林，回塘冰已结。牛羊卧茅屋，原野暗飞雪。壮男臂彫弓，短后事田猎。饥鹰一号呼，荒径洒毛血。归来誇意气，邻舍呼饮啜。明朝过南山，更欲穷窟穴。寒炉然豆萁，光燄时起灭。布被拥娇儿，从渠踏里裂。老翁寝不寐，展转念鹅鸭。篱落易穿窬，狐狸恐惊发。
次韵黄子理宣德田居四时·其四
作者：释道潜
朝代：宋

朔吹鸣高林，回塘冰已结。
牛羊卧茅屋，原野暗飞雪。
壮男臂雕弓，短后事田猎。
饥鹰一号呼，荒径洒毛血。
归来夸意气，邻舍呼饮啜。
明朝过南山，更欲穷窟穴。
寒炉然豆萁，光燄时起灭。
布被拥娇儿，从渠踏裏裂。
老翁寝不寐，展转念鹅鸭。
篱落易穿窬，狐狸恐惊发。
次韵龚尧佐帐勾晨起感怀
作者：释道潜
朝代：宋

造物纷纷自变更，达人何用较前程。芭蕉身世荣枯久，胡蝶梦魂来往轻。隔屋相惊铜漏尽，开扉犹爱玉绳横。应嫌百吏凫行进，簿领文书与案平。
次韵龚尧佐帐勾晨起感怀
作者：释道潜
朝代：宋

造物纷纷自变更，达人何用较前程。
芭蕉身世荣枯久，胡蝶梦魂来往轻。
隔屋相惊铜漏尽，开扉犹爱玉绳横。
应嫌百吏鳬行进，簿领文书与案平。
残菊
作者：释道潜
朝代：宋
体裁：七言绝句

霜摧露殒万枝空，丛菊鲜鲜尚见容。细蕊冷香聊自媚，无心引蝶更勾蜂。
江上秋夜
作者：释道潜
朝代：宋
体裁：诗

雨暗苍江晚未晴，井梧翻叶动秋声。楼头夜半风吹断，月在浮云浅处明。
江行寄俞仲宽察院
作者：释道潜
朝代：宋

潮回沙浦寒，月落山未晓。
驾言江上行，行远心亦悄。
茅屋两三家，鷄声闻缥缈。
轻风飐垂杨，芳枝何袅袅。
上有双鸣禽，下有蕙兰草。
蒸蒸物已繁，灼灼花更好。
时见頳尾鳞，跳波泳纹藻。
即事起幽情，情含结怀抱。
故交如参辰，咫尺旷烟岛。
红日已三竿，回辕白沙道。
但闻萧苇间，挐音飞杳杳。
江行寄俞仲宽察院
作者：释道潜
朝代：宋

潮回沙浦寒，月落山未晓。驾言江上行，行远心亦悄。茅屋两三家，鸡声闻缥缈。轻风飐垂杨，芳枝何袅袅。上有双鸣禽，下有蕙兰草。蒸蒸物已繁，灼灼花更好。时见赪尾鳞，跳波泳纹藻。即事起幽情，情含结怀抱。故交如参辰，咫尺旷烟岛。红日已三竿，回辕白沙道。但闻萧苇间，挐音飞杳杳。
沈道原养浩堂
作者：释道潜
朝代：宋

尘劳万计日纷纷，未碍堂中养浩心。
花草暗香来屋角，溪山爽气入衣襟。
樽中白酒无时有，箧裏清诗不废吟。
夜夜邻家助幽致，数声羌管弄微音。
沈道原养浩堂
作者：释道潜
朝代：宋

尘劳万计日纷纷，未碍堂中养浩心。花草暗香来屋角，溪山爽气入衣襟。樽中白酒无时有，箧里清诗不废吟。夜夜邻家助幽致，数声羌管弄微音。
涤轩
作者：释道潜
朝代：宋
体裁：七言绝句

隔云穿窦引涓涓，喷玉跳珠亦可怜。心垢本无何用涤，戏将萧洒度流年。
淮上
作者：释道潜
朝代：宋

芦梢向晓战秋风，浦口寒潮尚未通。日出岸沙多细穴，白虾青蟹走无穷。今夜沙头月上迟，小萤零碎傍船飞。可怜光彩虽无限，何似婵娟一寸辉。天阔阴云低抱树，沙寒鸥鹭欲亲人。小航泊处谁家住，脩竹疏花宛似春。
淮上·其一
作者：释道潜
朝代：宋
体裁：七言绝句

芦梢向晓战秋风，浦口寒潮尚未通。日出岸沙多细穴，白虾青蟹走无穷。
淮上·其三
作者：释道潜
朝代：宋

天阔阴云低抱树，沙寒鸥鹭欲亲人。
小航泊处谁家住，修竹疏花宛似春。
淮上·其三
作者：释道潜
朝代：宋

天阔阴云低抱树，沙寒鸥鹭欲亲人。小航泊处谁家住，脩竹疏花宛似春。
淮上·其二
作者：释道潜
朝代：宋
体裁：七言绝句

今夜沙头月上迟，小萤零碎傍船飞。可怜光彩虽无限，何似婵娟一寸辉。
淮上观水
作者：释道潜
朝代：宋
体裁：七言绝句

桐柏昆崙日夜倾，投溪注壑本无情。乍为含垢千寻浊，不作矜人一掬清。
淮上闻雁寄仲恭
作者：释道潜
朝代：宋

攲枕船舷夜橹停，数行南去雁如绳。起来欲寄相思字，高拂银河唤不应。
淮上闻雁寄仲恭
作者：释道潜
朝代：宋

欹枕船舷夜橹停，数行南去雁如绳。
起来欲寄相思字，高拂银河唤不应。
清明日湖上呈秦少章主簿
作者：释道潜
朝代：宋

水边花雾晓氤氲，春入西湖两岸深。
冶叶倡条他自媚，朽株枯木我何心。
秋韆索转朱楼角，博塞声喧碧柳阴。
年少故人方感慨，未应从俗强浮沉。
清明日湖上呈秦少章主簿
作者：释道潜
朝代：宋

水边花雾晓氤氲，春入西湖两岸深。冶叶倡条他自媚，朽株枯木我何心。鞦韆索转朱楼角，博塞声喧碧柳阴。年少故人方感慨，未应从俗强浮沉。
清聚轩
作者：释道潜
朝代：宋
体裁：七言绝句

之子吟怀欲称情，故穿幽沼滀清泠。傥逢来客议深浅，但道渊源通北溟。
游叶城韩氏东园
作者：释道潜
朝代：宋
体裁：七言律诗

曾台累榭蔚相望，古木连云出缭墙。可但陶朱能计略，须知猗顿亦材良。松风菊露滋清夜，楚舞吴歌奉宴觞。好在诸郎俱挟册，起家儒术未应忘。
游咏真洞赠陶道人
作者：释道潜
朝代：宋

渊明骨已朽，陈迹尚可求。我复识其孙，长鬣青两眸。相去仅千载，犹能继风流。寄迹黄冠中，神姿邈清脩。相携行洞天，暝色蔼已浮。松寒语栖鹤，潭静眠苍虬。兰膏照深夜，风磬鸣重楼。吾庐閟三峡，清净亦此侔。何时驾鹿车，访我西林丘。
游咏真洞赠陶道人
作者：释道潜
朝代：宋

渊明骨已朽，陈迹尚可求。
我復识其孙，长鬣青两眸。
相去仅千载，犹能继风流。
寄迹黄冠中，神姿邈清修。
相携行洞天，暝色蔼已浮。
松寒语栖鹤，潭静眠苍虬。
兰膏照深夜，风磬鸣重楼。
吾庐閟三峡，清凈亦此侔。
何时驾鹿车，访我西林丘。
游径山怀司马才仲
作者：释道潜
朝代：宋

柔桑蔽野麦初齐，布谷催耕雨一犁。略彴时横溪上下，蔷薇间发水东西。重寻胜处追前赏，无复斯人手共携。回首春风增感慨，绵绵黄鸟更悲啼。
游径山怀司马才仲
作者：释道潜
朝代：宋

柔桑蔽野麦初齐，布谷催耕雨一犂。
略彴时横溪上下，蔷薇间发水东西。
重寻胜处追前赏，无復斯人手共携。
回首春风增感慨，绵绵黄鸟更悲啼。
游苕溪道场山
作者：释道潜
朝代：宋
体裁：七言律诗

东风吹雨过城闉，日照河堤柳映津。雨桨差差摇燕尾，千山漠漠散鱼鳞。长缘绝境关幽梦，尚喜兹游及暮春。兰蕙未衰桃李在，蜂喧鸟咽莫愁人。
溪上
作者：释道潜
朝代：宋
体裁：七言绝句

红蓼丛边双鹭飞，波痕翻动碧琉璃。须臾相趁却回首，斜立垂杨烟外枝。
燕默堂
作者：释道潜
朝代：宋

万彙干坤裏，谁何识道真。
喧卑憎末俗，燕默羡高人。
漏转芙蓉永，香销栢子频。
他年挥玉麈，堂上挹芳尘。
燕默堂
作者：释道潜
朝代：宋

万汇乾坤里，谁何识道真。喧卑憎末俗，燕默羡高人。漏转芙蓉永，香销柏子频。他年挥玉麈，堂上挹芳尘。
玉荆山人崔君草堂
作者：释道潜
朝代：宋

玉荆山苍势蜿蜒，玉荆涧碧涵漪涟。
山人结庐占幽绝，如使世俗来无缘。
窗前松竹交夏荫，砌下红紫争春妍。
清肠终日饱葵藿，耳目久厌论腥膻。
山空月昼猨鸟寂，象床拂拭翻朱弦。
泠然细韵发幽指，妙意自得人谁传。
乌巾席帽事高格，蹇馿独跨何翩翩。
行当近林就卜筑，与子来往聊穷年。
玉荆山人崔君草堂
作者：释道潜
朝代：宋

玉荆山苍势蜿蜒，玉荆涧碧涵漪涟。山人结庐占幽绝，如使世俗来无缘。窗前松竹交夏荫，砌下红紫争春妍。清肠终日饱葵藿，耳目久厌论腥膻。山空月昼猿鸟寂，象床拂拭翻朱弦。泠然细韵发幽指，妙意自得人谁传。乌巾席帽事高格，蹇驴独跨何翩翩。行当近林就卜筑，与子来往聊穷年。
琅琊山茶仙亭呈曾子开侍郎
作者：释道潜
朝代：宋

滁山虽僻左，谪宦皆名臣。
后先闻数公，卓然皆凤麟。
忆昨绍圣初，谴公俾省循。
盛德忘怨悱，虚怀随屈信。
政成思览眺，兴与烟霞亲。
后车载邹枚，主客惊路人。
逶迤度山谷，导从屏所陈。
渔樵许争席，解后全天真。
泠泠庶子泉，味压康王珍。
团团小圆月，色冠闽山春。
白足相与饭，溪毛撷青芹。
熊鱼得兼美，乐事无涯津。
花瓷劝引满，疏瀹贯百神。
危亭倚岩阿，榜额独未新。
牧之擅风流，茶仙夸绝伦。
相望三百载，公能嗣芳尘。
琅琊山茶仙亭呈曾子开侍郎
作者：释道潜
朝代：宋

滁山虽僻左，谪宦皆名臣。后先闻数公，卓然皆凤麟。忆昨绍圣初，谴公俾省循。盛德忘怨悱，虚怀随屈信。政成思览眺，兴与烟霞亲。后车载邹枚，主客惊路人。逶迤度山谷，导从屏所陈。渔樵许争席，解后全天真。泠泠庶子泉，味压康王珍。团团小圆月，色冠闽山春。白足相与饭，溪毛撷青芹。熊鱼得兼美，乐事无涯津。花瓷劝引满，疏瀹贯百神。危亭倚岩阿，榜额独未新。牧之擅风流，茶仙誇绝伦。相望三百载，公能嗣芳尘。
用法颖韵寄信上人
作者：释道潜
朝代：宋
体裁：七言律诗

怀素高闲世罕追，君今端与若人期。龙蛇落纸惊飞电，心手相忘岂所思。骥子神驹天与俊，朝燕暮越足难羁。超然遽作双溪别，肯学纷纷儿女悲。
用法颖韵寄诜上人
作者：释道潜
朝代：宋

吾生出处异周颙，猨鹤休惊蕙帐空。
木笋荐盘非世味，胡麻供饭古人风。
时翻贝叶千行偈，战胜诗魔五字功。
杖屦傥来偿素约，与君同尽此生中。
用法颖韵寄诜上人
作者：释道潜
朝代：宋

吾生出处异周颙，猿鹤休惊蕙帐空。木笋荐盘非世味，胡麻供饭古人风。时翻贝叶千行偈，战胜诗魔五字功。杖屦傥来偿素约，与君同尽此生中。
田居四时
作者：释道潜
朝代：宋

原隰春风暖，池塘雁北翔。晓耕云坞润，午饭野芹香。燕子依茅栋，花枝过土墙。东阡与南陌，生事日皇皇。五月梅争熟，村村桑柘稀。茜裙蚕妇瘦，粉翅乳鹅肥。菱蔓滋溪雨，藤花锁钓矶。呼儿行采去，亭午候荆扉。刈穫终吾事，田园日向闲。晚香增橘柚，潦水耗汀湾。聚噪栖鸦定，孤吹牧竖还。儿童惊野烧，一片起前山。汩汩防农雾，穷冬亦谩劳。茅檐催日午，篱落听鸡号。腊近还移竹，宵闲更索绹。春风归早晚，行见事东皋。
田居四时·其一
作者：释道潜
朝代：宋
体裁：五言律诗

原隰春风暖，池塘雁北翔。晓耕云坞润，午饭野芹香。燕子依茅栋，花枝过土墙。东阡与南陌，生事日皇皇。
田居四时·其三
作者：释道潜
朝代：宋
体裁：五言律诗

刈穫终吾事，田园日向闲。晚香增橘柚，潦水耗汀湾。聚噪栖鸦定，孤吹牧竖还。儿童惊野烧，一片起前山。
田居四时·其二
作者：释道潜
朝代：宋
体裁：五言律诗

五月梅争熟，村村桑柘稀。茜裙蚕妇瘦，粉翅乳鹅肥。菱蔓滋溪雨，藤花锁钓矶。呼儿行采去，亭午候荆扉。
田居四时·其四
作者：释道潜
朝代：宋
体裁：五言律诗

汩汩防农雾，穷冬亦谩劳。茅檐催日午，篱落听鸡号。腊近还移竹，宵闲更索绹。春风归早晚，行见事东皋。
留别雪堂呈子瞻
作者：释道潜
朝代：宋
体裁：七言绝句

策杖南来寄雪堂，眼看花絮老风光。主人今是天涯客，明日孤帆下渺茫。
病中四绝句呈刘景文左藏
作者：释道潜
朝代：宋

一室寥寥北岭隈，午窗孤枕梦初回。无端自是风惊竹，错认旁人问疾来。西风薄木晚飕飕，古屋无人夜更幽。童子未闲煎药火，隔窗灯影漫悠悠。高梧挂月照床头，聒砌寒螀似怨秋。我病尚能安静默，尔曹无事苦啁啾。竹里鸣鸦晓欲飞，遽褰疏箔望朝晖。莫嫌山色经秋瘦，我亦秋来减带围。
病中四绝句呈刘景文左藏·其一
作者：释道潜
朝代：宋
体裁：七言绝句

一室寥寥北岭隈，午窗孤枕梦初回。无端自是风惊竹，错认旁人问疾来。
病中四绝句呈刘景文左藏·其三
作者：释道潜
朝代：宋
体裁：七言绝句

高梧挂月照床头，聒砌寒螀似怨秋。我病尚能安静默，尔曹无事苦啁啾。
病中四绝句呈刘景文左藏·其二
作者：释道潜
朝代：宋
体裁：七言绝句

西风薄木晚飕飕，古屋无人夜更幽。童子未闲煎药火，隔窗灯影漫悠悠。
病中四绝句呈刘景文左藏·其四
作者：释道潜
朝代：宋

竹裏鸣鸦晓欲飞，遽褰疏箔望朝晖。
莫嫌山色经秋瘦，我亦秋来减带围。
病中四绝句呈刘景文左藏·其四
作者：释道潜
朝代：宋

竹里鸣鸦晓欲飞，遽褰疏箔望朝晖。莫嫌山色经秋瘦，我亦秋来减带围。
登岳顶呈试可邦直
作者：释道潜
朝代：宋

伟哉中国擅五岳，巍巍崧高据其尊。
四时百辟尽朝会，云幢烟盖来追奔。
自余众阜何足数，扰扰罗列真儿孙。
秋霖乍开原野凈，隆曦破海浮朝暾。
渊明旷达不事事，胜日结客游山樊。
山腰下马蹑风磴，杖屦诘曲跻巑岏。
窗经玉女猨鸟寂，石漱飞浏鸣潺湲。
长松吟风和哀响，肌肤凛栗凄神魂。
行穷绝顶已晡侧，云烟为我开余昏。
昂头去天惊尺五，星斗历历俯可扪。
超然拟与人世绝，彷佛有路通昆崙。
洛阳奇峰三十六，领略併入一眼吞。
平生方寸喜壮观，兹游气豁殊轩轩。
二豪词笔有余地，请赋杰句留山巅。
风流便可付千载，欧梅尹谢相与传。
登岳顶呈试可邦直
作者：释道潜
朝代：宋

伟哉中国擅五岳，巍巍崧高据其尊。四时百辟尽朝会，云幢烟盖来追奔。自馀众阜何足数，扰扰罗列真儿孙。秋霖乍开原野净，隆曦破海浮朝暾。渊明旷达不事事，胜日结客游山樊。山腰下马蹑风磴，杖屦诘曲跻巑岏。窗经玉女猿鸟寂，石漱飞浏鸣潺湲。长松吟风和哀响，肌肤凛栗凄神魂。行穷绝顶已晡侧，云烟为我开馀昏。昂头去天惊尺五，星斗历历俯可扪。超然拟与人世绝，彷佛有路通昆崙。洛阳奇峰三十六，领略并入一眼吞。平生方寸喜壮观，兹游气豁殊轩轩。二豪词笔有馀地，请赋杰句留山巅。风流便可付千载，欧梅尹谢相与传。
睡起
作者：释道潜
朝代：宋
体裁：七言绝句

红芳落尽踏青青，哑咤黄鹂隔树鸣。午睡觉来听不足，杖藜重过竹阴行。
示法颖
作者：释道潜
朝代：宋

儿曹汝既识熏莸，卓荦应须力自修。
一志径从齐客语，万端无受楚人咻。
卑飞燕雀宜深远，高举鸾凰可并游。
莫负谪仙当日语，十年名誉满东州。
示法颖
作者：释道潜
朝代：宋

儿曹汝既识薰莸，卓荦应须力自修。一志径从齐客语，万端无受楚人咻。卑飞燕雀宜深远，高举鸾凰可并游。莫负谪仙当日语，十年名誉满东州。
秋
作者：释道潜
朝代：宋
体裁：七言绝句

墙角风欺竹影斜，数声啼尽欲栖鸦。重门已闭断还往，独捲疏帘看月华。
秋声
作者：释道潜
朝代：宋
体裁：七言绝句

古槐花落小中庭，夜半风来捲叶鸣。颍水先生如尚在，呼儿应问此何声。
秋日西园
作者：释道潜
朝代：宋

日月更代显，光华难并留。昔人尚行乐，俯仰无暂休。平居得君子，出处常相求。良辰援余臂，共作西园游。极目瞰平野，缅然见苍洲。千林澹霁色，万韵生凉秋。露华漙菊英，蔼蔼香可揉。参差间畦垄，芋栗森相俦。绿蔓无芳姿，碧花茂牵牛。低回瞩篱落，树影环清流。赏物志已谐，何用登蓬丘。山家无外营，超然闭幽室。薄团北窗下，默坐终永日。炎景忽差池，凉飙动萧瑟。中林多橘柚，粲粲垂华实。凭高试裴回，幽兴遽超逸。云霞散平冈，太白空际出。禽归杳莫辨，积翠锁深蔚。吁哉宇宙间，濩落竟一物。胡为市朝客，终岁浪汩没。翳吾乐馀生，胜事良可诘。放怀在冥冥，身世两俱失。尝闻晋支遁，矫志归沃洲。千载激清风，邈哉谁与俦。余今虽不敏，万事非身谋。朅来卧穷谷，未觉惭先脩。一法尚无遣，何劳问三休。卷舒在至理，赏咏归优游。采薇陟曾阿，濯足依涧流。但惊桂花拆，讵识江汉秋。沧溟空汗漫，无意狎群鸥。忆昔少壮时，意气摩云霓。游心黄卷间，岂顾白日西。由来昧根本，旦旦从所迷。迩独悟无为，文字如委泥。物生岂高下，至道良自齐。青山绕吾庐，开户众鸟啼。晓日上乔木，秋光媚回溪。畸人长往来，绝壁同攀跻。遐天净若扫，旷目无端倪。楚客一何苦，登临独悽悽。秋山夜来雨，云气朝尚昏。禅庭无来辙，但见落叶繁。石室暗灯火，天容开霁痕。耳目思远适，旷然启曾轩。长谣缓轻策，去去穷深源。方塘滟清流，凫雁静不喧。时遭羲皇翁，容与谐笑言。邈然采真赏，岁晏谁与论。
秋日西园·其一
作者：释道潜
朝代：宋

日月更代显，光华难并留。昔人尚行乐，俯仰无暂休。平居得君子，出处常相求。良辰援余臂，共作西园游。极目瞰平野，缅然见苍洲。千林澹霁色，万韵生凉秋。露华漙菊英，蔼蔼香可揉。参差间畦垄，芋栗森相俦。绿蔓无芳姿，碧花茂牵牛。低回瞩篱落，树影环清流。赏物志已谐，何用登蓬丘。
秋日西园·其一
作者：释道潜
朝代：宋

日月更代显，光华难并留。
昔人尚行乐，俯仰无暂休。
平居得君子，出处常相求。
良辰援余臂，共作西园游。
极目瞰平野，缅然见苍洲。
千林澹霁色，万韵生凉秋。
露华漙菊英，蔼蔼香可揉。
参差间畦壠，芋栗森相俦。
绿蔓无芳姿，碧花茂牵牛。
低回瞩篱落，树影环清流。
赏物志已谐，何用登蓬丘。
秋日西园·其三
作者：释道潜
朝代：宋

尝闻晋支遁，矫志归沃洲。
千载激清风，邈哉谁与俦。
余今虽不敏，万事非身谋。
朅来卧穷谷，未觉惭先修。
一法尚无遣，何劳问三休。
卷舒在至理，赏咏归优游。
采薇陟曾阿，濯足依涧流。
但惊桂花拆，讵识江汉秋。
沧溟空汗漫，无意狎群鸥。
秋日西园·其三
作者：释道潜
朝代：宋

尝闻晋支遁，矫志归沃洲。千载激清风，邈哉谁与俦。余今虽不敏，万事非身谋。朅来卧穷谷，未觉惭先脩。一法尚无遣，何劳问三休。卷舒在至理，赏咏归优游。采薇陟曾阿，濯足依涧流。但惊桂花拆，讵识江汉秋。沧溟空汗漫，无意狎群鸥。
秋日西园·其二
作者：释道潜
朝代：宋

山家无外营，超然闭幽室。
薄团北窗下，默坐终永日。
炎景忽差池，凉飈动萧瑟。
中林多橘柚，粲粲垂华实。
凭高试裴回，幽兴遽超逸。
云霞散平冈，太白空际出。
禽归杳莫辨，积翠锁深蔚。
吁哉宇宙间，濩落竟一物。
胡为市朝客，终岁浪汩没。
翳吾乐余生，胜事良可诘。
放怀在冥冥，身世两俱失。
秋日西园·其二
作者：释道潜
朝代：宋

山家无外营，超然闭幽室。薄团北窗下，默坐终永日。炎景忽差池，凉飙动萧瑟。中林多橘柚，粲粲垂华实。凭高试裴回，幽兴遽超逸。云霞散平冈，太白空际出。禽归杳莫辨，积翠锁深蔚。吁哉宇宙间，濩落竟一物。胡为市朝客，终岁浪汩没。翳吾乐馀生，胜事良可诘。放怀在冥冥，身世两俱失。
秋日西园·其五
作者：释道潜
朝代：宋

秋山夜来雨，云气朝尚昏。禅庭无来辙，但见落叶繁。石室暗灯火，天容开霁痕。耳目思远适，旷然启曾轩。长谣缓轻策，去去穷深源。方塘滟清流，凫雁静不喧。时遭羲皇翁，容与谐笑言。邈然采真赏，岁晏谁与论。
秋日西园·其五
作者：释道潜
朝代：宋

秋山夜来雨，云气朝尚昏。
禅庭无来辙，但见落叶繁。
石室暗灯火，天容开霁痕。
耳目思远适，旷然启曾轩。
长谣缓轻策，去去穷深源。
方塘滟清流，鳬雁静不喧。
时遭羲皇翁，容与谐笑言。
邈然采真赏，岁晏谁与论。
秋日西园·其四
作者：释道潜
朝代：宋

忆昔少壮时，意气摩云霓。游心黄卷间，岂顾白日西。由来昧根本，旦旦从所迷。迩独悟无为，文字如委泥。物生岂高下，至道良自齐。青山绕吾庐，开户众鸟啼。晓日上乔木，秋光媚回溪。畸人长往来，绝壁同攀跻。遐天净若扫，旷目无端倪。楚客一何苦，登临独悽悽。
秋日西园·其四
作者：释道潜
朝代：宋

忆昔少壮时，意气摩云霓。
游心黄卷间，岂顾白日西。
由来昧根本，旦旦从所迷。
迩独悟无为，文字如委泥。
物生岂高下，至道良自齐。
青山绕吾庐，开户众鸟啼。
晓日上乔木，秋光媚回溪。
畸人长往来，绝壁同攀跻。
遐天浄若扫，旷目无端倪。
楚客一何苦，登临独曈曈。
秋日西湖
作者：释道潜
朝代：宋

两山斜抱翠逶迤，一水中间似渼陂。孤榜独来还独往，鸬鹚鸂鶒莫相疑。琤然一叶堕空庭，似唤幽人梦欲醒。斜倚素屏褰翠幔，沈香烟吐博山青。南山爽气对朝扉，竹露吹风更湿衣。可是吟魂怯清景，何妨著屐步苔矶。飞来双鹭落寒汀，秋水无痕玉镜清。疏蓼黄芦宜掩映，沙边危立太分明。欲跨高楼旷远情，无端秋雨苦冥冥。峥嵘日脚漏云处，瞥见遥山一抹青。西风夜半捲庭槐，卧听邻翁晓圃开。稚子相呼入林去，应知病果落莓苔。
秋日西湖·其一
作者：释道潜
朝代：宋

两山斜抱翠逶迤，一水中间似渼陂。
孤榜独来还独往，鸬鷀鸂鶒莫相疑。
秋日西湖·其一
作者：释道潜
朝代：宋

两山斜抱翠逶迤，一水中间似渼陂。孤榜独来还独往，鸬鹚鸂鶒莫相疑。
秋日西湖·其三
作者：释道潜
朝代：宋

南山爽气对朝扉，竹露吹风更湿衣。
可是吟魂怯清景，何妨着屐步苔矶。
秋日西湖·其三
作者：释道潜
朝代：宋

南山爽气对朝扉，竹露吹风更湿衣。可是吟魂怯清景，何妨著屐步苔矶。
秋日西湖·其二
作者：释道潜
朝代：宋
体裁：七言绝句

琤然一叶堕空庭，似唤幽人梦欲醒。斜倚素屏褰翠幔，沈香烟吐博山青。
秋日西湖·其五
作者：释道潜
朝代：宋
体裁：七言绝句

欲跨高楼旷远情，无端秋雨苦冥冥。峥嵘日脚漏云处，瞥见遥山一抹青。
秋日西湖·其六
作者：释道潜
朝代：宋
体裁：七言绝句

西风夜半捲庭槐，卧听邻翁晓圃开。稚子相呼入林去，应知病果落莓苔。
秋日西湖·其四
作者：释道潜
朝代：宋
体裁：七言绝句

飞来双鹭落寒汀，秋水无痕玉镜清。疏蓼黄芦宜掩映，沙边危立太分明。
秋江
作者：释道潜
朝代：宋
体裁：七言绝句

赤叶枫林落酒旗，白沙洲渚夕阳微。数声柔橹苍茫外，何处江村人夜归。
程公辟给事罢会稽道过钱塘因以诗见赠
作者：释道潜
朝代：宋

尝闻钟鼓过蓬莱，席上无非八斗才。刻烛挥毫公屡胜，投壶饮釂客先颓。老元格调真难继，短李风流不易陪。鉴水稽山行乐处，后车长是载邹枚。江干千骑送朱轮，父老无缘借寇恂。吴国旌旗开白日，越溪桃李失青春。雄名素与珠星烂，妙质长随玉树新。当宁比闻思旧德，万方行见入洪钧。
程公辟给事罢会稽道过钱塘因以诗见赠·其一
作者：释道潜
朝代：宋

尝闻钟鼓过蓬莱，席上无非八斗才。刻烛挥毫公屡胜，投壶饮釂客先颓。老元格调真难继，短李风流不易陪。鉴水稽山行乐处，后车长是载邹枚。
程公闢给事罢会稽道过钱塘因以诗见赠·其一
作者：释道潜
朝代：宋

尝闻钟鼓过蓬莱，席上无非八斗才。
刻烛挥毫公屡胜，投壶饮釂客先颓。
老元格调真难继，短李风流不易陪。
鑑水稽山行乐处，后车长是载邹枚。
程公闢给事罢会稽道过钱塘因以诗见赠·其二
作者：释道潜
朝代：宋
体裁：七言律诗

江干千骑送朱轮，父老无缘借寇恂。吴国旌旗开白日，越溪桃李失青春。雄名素与珠星烂，妙质长随玉树新。当宁比闻思旧德，万方行见入洪钧。
答柯山晓上人
作者：释道潜
朝代：宋

风骚古人事，而我岂所长。
儿曹嗜章句，余习未易忘。
根源本无有，真若夏潦潢。
道人气拔俗，吾党称俊良。
十年依丛林，实以道自将。
禅余喜赋咏，妙语逾珪璋。
世眼独未识，深丛閟孤芳。
锋锥必颖脱，安肯久处囊。
子宜力自勉，声问终扬扬。
吾言岂知子，老大殊荒唐。
答柯山晓上人
作者：释道潜
朝代：宋

风骚古人事，而我岂所长。儿曹嗜章句，馀习未易忘。根源本无有，真若夏潦潢。道人气拔俗，吾党称俊良。十年依丛林，实以道自将。禅馀喜赋咏，妙语逾圭璋。世眼独未识，深丛閟孤芳。锋锥必颖脱，安肯久处囊。子宜力自勉，声问终扬扬。吾言岂知子，老大殊荒唐。
绝句
作者：释道潜
朝代：宋

高岩有鸟不知名，款语春风入户庭。百舌黄鹂方用事，汝音虽好复谁听。
绝句
作者：释道潜
朝代：宋

高岩有鸟不知名，款语春风入户庭。
百舌黄鹂方用事，汝音虽好復谁听。
续许元裕梦中作
作者：释道潜
朝代：宋

北窗支枕梦幽微，隐隐神明发暗机。未可病中惊老去，会须花底唤春归。琉璃虽破彩云飞，演庆高门未易衰。既有嘉祥能兆梦，定须他日产熊罴。
续许元裕梦中作·其一
作者：释道潜
朝代：宋

北窗支枕梦幽微，隐隐神明发暗机。未可病中惊老去，会须花底唤春归。
续许元裕梦中作·其一
作者：释道潜
朝代：宋

北窗支枕梦幽微，隠隠神明发暗机。
未可病中惊老去，会须花底唤春归。
续许元裕梦中作·其二
作者：释道潜
朝代：宋
体裁：七言绝句

琉璃虽破彩云飞，演庆高门未易衰。既有嘉祥能兆梦，定须他日产熊罴。
维杨秋日西郊
作者：释道潜
朝代：宋

雨洗高梧爽气浮，鸣蝉相唤作新秋。翻空白鸟一行去，目送冈峦欲尽头。瓜花零落豆花繁，秋入隋家旧苑看。水调遗音今寂寞，空馀坏道泻哀湍。潦水初收古涧清，小桥斜倚数鱼行。神林社日传箫鼓，秋稼如云岁有成。枯榆偃蹇若苍龙，影占荒郊半亩宫。下有牧羊双稚子，卧吹芦管对西风。
维杨秋日西郊·其一
作者：释道潜
朝代：宋
体裁：七言绝句

雨洗高梧爽气浮，鸣蝉相唤作新秋。翻空白鸟一行去，目送冈峦欲尽头。
维杨秋日西郊·其三
作者：释道潜
朝代：宋
体裁：七言绝句

潦水初收古涧清，小桥斜倚数鱼行。神林社日传箫鼓，秋稼如云岁有成。
维杨秋日西郊·其二
作者：释道潜
朝代：宋

瓜花零落豆花繁，秋入隋家旧苑看。
水调遗音今寂寞，空余坏道泻哀湍。
维杨秋日西郊·其二
作者：释道潜
朝代：宋

瓜花零落豆花繁，秋入隋家旧苑看。水调遗音今寂寞，空馀坏道泻哀湍。
维杨秋日西郊·其四
作者：释道潜
朝代：宋
体裁：七言绝句

枯榆偃蹇若苍龙，影占荒郊半亩宫。下有牧羊双稚子，卧吹芦管对西风。
维王府园与王元规承事同赋
作者：释道潜
朝代：宋

年少王郎一幅巾，杖藜呼我步城闉。红泥亭子阑干外，绝目遥看万树春。一霎催花骤雨来，集芳堂下锦千堆。浪红狂紫浑争发，不待商量细细开。蔼蔼春空宿雾披，桃溪柳陌共逶迤。阿戎莫道无才思，细草幽花总要诗。
维王府园与王元规承事同赋·其一
作者：释道潜
朝代：宋
体裁：七言绝句

年少王郎一幅巾，杖藜呼我步城闉。红泥亭子阑干外，绝目遥看万树春。
维王府园与王元规承事同赋·其三
作者：释道潜
朝代：宋
体裁：七言绝句

蔼蔼春空宿雾披，桃溪柳陌共逶迤。阿戎莫道无才思，细草幽花总要诗。
维王府园与王元规承事同赋·其二
作者：释道潜
朝代：宋
体裁：七言绝句

一霎催花骤雨来，集芳堂下锦千堆。浪红狂紫浑争发，不待商量细细开。
维阳府学四柏堂
作者：释道潜
朝代：宋

頖宫本凄凉，庭户无冗长。
苍然余四栢，终日清相向。
夫人擅所有，高怀益超放。
炎蒸五六月，大厦如瓮盎。
凉飈天外来，披拂逾一饷。
怳如乘虚舟，破月渡溟涨。
严冬众木死，薿薿独无恙。
非求造化私，故与冰雪抗。
宜亦有神明，兹焉阴所相。
维阳府学四柏堂
作者：释道潜
朝代：宋

頖宫本凄凉，庭户无冗长。苍然馀四柏，终日清相向。夫人擅所有，高怀益超放。炎蒸五六月，大厦如瓮盎。凉飙天外来，披拂逾一饷。恍如乘虚舟，破月渡溟涨。严冬众木死，薿薿独无恙。非求造化私，故与冰雪抗。宜亦有神明，兹焉阴所相。
自彭门回止淮上因寄子瞻
作者：释道潜
朝代：宋

朅来淮上卧萧宫，回首人间万事空。
院静水沈销薄幔，睡余寒日耿修桐。
南山访古思杯渡，北海谈经忆孔融。
寂寞兼葭霜雪后，何时重倚玉青葱。
自彭门回止淮上因寄子瞻
作者：释道潜
朝代：宋

朅来淮上卧萧宫，回首人间万事空。院静水沈销薄幔，睡馀寒日耿脩桐。南山访古思杯渡，北海谈经忆孔融。寂寞兼葭霜雪后，何时重倚玉青葱。
苏世美夫人挽辞
作者：释道潜
朝代：宋

夫子刚中早数奇，闺门高节耸当时。渊明晚欲归三径，德曜能从赋五噫。不见莱衣华发事，空惊薤露昔人悲。故知造物酬阴施，玉立诸郎富白眉。
苏世美夫人挽辞
作者：释道潜
朝代：宋

夫子刚中早数奇，闺门高节耸当时。
渊明晚欲归三径，德曜能从赋五噫。
不见莱衣华髮事，空惊薤露昔人悲。
故知造物酬阴施，玉立诸郎富白眉。
蒙泉堂
作者：释道潜
朝代：宋

百尺苍崖底，蒙泉自我名。滀涵滋造化，汲引绝亏盈。碧甃深仍固，朱栏小易成。慇勤中夜月，长与照澄明。
蒙泉堂
作者：释道潜
朝代：宋

百尺苍崖底，蒙泉自我名。
滀涵滋造化，汲引绝亏盈。
碧甃深仍固，朱栏小易成。
慇懃中夜月，长与照澄明。
虚乐亭
作者：释道潜
朝代：宋
体裁：七言律诗

谁构新亭近翠微，似教陶令洽天机。池光引月来檐庑，竹影疏风到客衣。爱酒有时携玉斝，无弦聊自拂金徽。人间乐事还能几，肯向良辰与物违。
虚寂堂
作者：释道潜
朝代：宋

吾闻卓道士，操节如冰霜。学窥老庄本，渊然閟光芒。当时世莫识，落魄依四方。尝为京洛游，不践声利场。衣裾卷尘土，独鹤翻南翔。千里不驻足，飘飘指浔阳。浔阳多名山，飞仙共徜徉。晚岁隐城郭，古宫极凄凉。千金售邻壤，增筑成虚堂。流尘断四壁，虚白浮中央。惜哉今已往，吊影空叹伤。赖有贤弟子，黄冠挺昂藏。区区慕高格，绰欲传芬芳。逐客苏太史，堂堂国之良。言为天下重，墨妙逾圭璋。为君易华榜，庭户增辉光。风流满江左，知子非寻常。
虚寂堂
作者：释道潜
朝代：宋

吾闻卓道士，操节如冰霜。
学窥老庄本，渊然閟光芒。
当时世莫识，落魄依四方。
尝为京洛游，不践声利场。
衣裾卷尘土，独鹤翻南翔。
千里不驻足，飘飘指浔阳。
浔阳多名山，飞仙共徜徉。
晚岁隠城郭，古宫极凄凉。
千金售邻壤，增筑成虚堂。
流尘断四壁，虚白浮中央。
惜哉今已往，吊影空叹伤。
頼有贤弟子，黄冠挺昂藏。
区区慕高格，绰欲传芬芳。
逐客苏太史，堂堂国之良。
言为天下重，墨妙逾珪璋。
为君易华榜，庭户增辉光。
风流满江左，知子非寻常。
虚白斋
作者：释道潜
朝代：宋
体裁：古风

嘉鱼满盘初出水，尚有青萍点红尾。银腮戢戢畏烹煎，掘强有时俄自起。彼客殷勤赠使君，愿向中厨荐醪醴。使君事道不事腹，杞菊终年食甘美。传呼慎勿付庖人，百步洪边放清泚。回首无欺子产淳，谩道悠然泳波底。
行歌亭
作者：释道潜
朝代：宋

自古山林浪得名，欲要人爵谩逃形。唯馀滍上行歌者，独免移文勒户庭。先生本自负经纶，志在丘园世莫亲。不信请看门下客，尽为金马玉堂人。尝闻箕颍卧巢由，振荡高风冠九州。欲识当年孔宁极，依稀堪与若人俦。滍川胜气蔼葱葱，远访先生旧隐风。阅礼敦诗见犹子，故知馀泽未终穷。
行歌亭·其一
作者：释道潜
朝代：宋

自古山林浪得名，欲要人爵谩逃形。
唯余滍上行歌者，独免移文勒户庭。
行歌亭·其一
作者：释道潜
朝代：宋

自古山林浪得名，欲要人爵谩逃形。唯馀滍上行歌者，独免移文勒户庭。
行歌亭·其三
作者：释道潜
朝代：宋
体裁：七言绝句

尝闻箕颍卧巢由，振荡高风冠九州。欲识当年孔宁极，依稀堪与若人俦。
行歌亭·其二
作者：释道潜
朝代：宋
体裁：七言绝句

先生本自负经纶，志在丘园世莫亲。不信请看门下客，尽为金马玉堂人。
行歌亭·其四
作者：释道潜
朝代：宋

滍川胜气蔼葱葱，远访先生旧隐风。阅礼敦诗见犹子，故知馀泽未终穷。
行歌亭·其四
作者：释道潜
朝代：宋

滍川胜气蔼葱葱，远访先生旧隠风。
阅礼敦诗见犹子，故知余泽未终穷。
西湖雪霁寄彦瞻
作者：释道潜
朝代：宋

西湖漫天三日雪，上下一色迷空虚。
曾峦沓嶂杳难辨，彷佛楼观疑有无。
饥雏乳兽失所食，飞走阡陌空号呼。
中园却羡啄木鸟，利觜自解谋朝晡。
晓来钟鼓报新霁，天半稍稍分浮图。
试凭高楼肆远目，千里颠倒罗琼琚。
逡巡夜月出海角，光彩猛射来城隅。
方壶圆峤只在眼，绰约怳晤神仙居。
咄哉浩景似欺压，谓我不足为传模。
风流江左杜从事，气格豪赡凌相如。
安得飘飖跨鸾鹄，手持栗尾来为书。
西湖雪霁寄彦瞻
作者：释道潜
朝代：宋

西湖漫天三日雪，上下一色迷空虚。曾峦沓嶂杳难辨，彷佛楼观疑有无。饥雏乳兽失所食，飞走阡陌空号呼。中园却羡啄木鸟，利觜自解谋朝晡。晓来钟鼓报新霁，天半稍稍分浮图。试凭高楼肆远目，千里颠倒罗琼琚。逡巡夜月出海角，光彩猛射来城隅。方壶圆峤只在眼，绰约恍晤神仙居。咄哉浩景似欺压，谓我不足为传模。风流江左杜从事，气格豪赡凌相如。安得飘飖跨鸾鹄，手持栗尾来为书。
观宗室伯山司户诗卷
作者：释道潜
朝代：宋
体裁：七言律诗

参军暂辍簿书忙，为我聊开古锦囊。玉骨已能含秀气，珠玑那解不辉光。王孙挟策真难事，妙质如君岂易量。它日雠书天禄阁，声名端可继刘郎。
观宗室曹夫人画
作者：释道潜
朝代：宋

野水平林眇不穷，雪翻鸥鹭点晴空。洞房岂识江湖趣，意象冥将造化同。华屋生知世胄荣，谁教天付与多能。西风白草牛羊晚，隐见横冈一两层。临平山下藕花洲，旁引官河一带流。雨棹风帆有无处，笔端须与细冥搜。
观宗室曹夫人画·其一
作者：释道潜
朝代：宋
体裁：七言绝句

野水平林眇不穷，雪翻鸥鹭点晴空。洞房岂识江湖趣，意象冥将造化同。
观宗室曹夫人画·其三
作者：释道潜
朝代：宋
体裁：七言绝句

临平山下藕花洲，旁引官河一带流。雨棹风帆有无处，笔端须与细冥搜。
观宗室曹夫人画·其二
作者：释道潜
朝代：宋

华屋生知世胄荣，谁教天付与多能。西风白草牛羊晚，隐见横冈一两层。
观宗室曹夫人画·其二
作者：释道潜
朝代：宋

华屋生知世胄荣，谁教天付与多能。
西风白草牛羊晚，隠见横冈一两层。
观宗室赵明发使君所画访戴图并二小诗因次其韵
作者：释道潜
朝代：宋

水石追摩诘，风骚类小山。每来窥二妙，恋恋欲忘还。巉绝千峰玉，清妍五字诗。胸中盘爽气，彷佛几人知。
观宗室赵明发使君所画访戴图并二小诗因次其韵·其一
作者：释道潜
朝代：宋
体裁：五言绝句

水石追摩诘，风骚类小山。每来窥二妙，恋恋欲忘还。
观宗室赵明发使君所画访戴图并二小诗因次其韵·其二
作者：释道潜
朝代：宋
体裁：五言绝句

巉绝千峰玉，清妍五字诗。胸中盘爽气，彷佛几人知。
观恭师诗书以二绝勉之
作者：释道潜
朝代：宋

吾乡英秀颇能文，子复区区慕碧云。请用三多为祖式，他时自与古人群。论书当亦似论兵，军律非严事不成。行伍会须同比栉，出奇方可语纵横。
观恭师诗书以二绝勉之·其一
作者：释道潜
朝代：宋

吾乡英秀颇能文，子复区区慕碧云。请用三多为祖式，他时自与古人群。
观恭师诗书以二绝勉之·其一
作者：释道潜
朝代：宋

吾乡英秀颇能文，子復区区慕碧云。
请用三多为祖式，他时自与古人群。
观恭师诗书以二绝勉之·其二
作者：释道潜
朝代：宋
体裁：七言绝句

论书当亦似论兵，军律非严事不成。行伍会须同比栉，出奇方可语纵横。
观明发画李贺高轩过图
作者：释道潜
朝代：宋

唐年茂宗枝，时平多俊良。长吉尤震曜，春林擢孤芳。退之于孔门，屹屹真栋梁。笔力障百川，风澜息其狂。破衣系麻鞋，右顾生辉光。一朝与湜辈，命驾惊煌煌。贺初为儿童，随父事迎将。须臾命赋诗，英气加激昂。长安众词客，声问争推扬。风流垂异代，尚想古锦囊。君今亦宗英，韵胜斯人方。少年肯事事，苦学志独强。风骚拟屈宋，妙处相颉颃。丹青出戏弄，配古犹擅场。形容示往事，彷佛如在旁。一径入幽远，古垣缭林庄。平桥跨渌水，丛薄含葱苍。晴窗为披拂，佳兴杳难忘。
观明发画李贺高轩过图
作者：释道潜
朝代：宋

唐年茂宗枝，时平多俊良。
长吉尤震曜，春林擢孤芳。
退之于孔门，屹屹真栋梁。
笔力障百川，风澜息其狂。
破衣繫麻鞋，右顾生辉光。
一朝与湜辈，命驾惊煌煌。
贺初为儿童，随父事迎将。
须臾命赋诗，英气加激昂。
长安众词客，声问争推扬。
风流垂异代，尚想古锦囊。
君今亦宗英，韵胜斯人方。
少年肯事事，苦学志独强。
风骚拟屈宋，妙处相颉颃。
丹青出戏弄，配古犹擅场。
形容示往事，彷佛如在旁。
一径入幽远，古垣缭林庄。
平桥跨渌水，丛薄含葱苍。
晴窗为披拂，佳兴杳难忘。
规师方外停云斋
作者：释道潜
朝代：宋
体裁：古风

上人少脱略，出处非拘囚。停云倚空端，舒卷良自由。纵之千丈强，敛附拳石幽。超遥宇宙间，孰与斯人俦。铭诗善摹写，居士亦风流。
览秀亭
作者：释道潜
朝代：宋

飞甍巨栋出高墉，览秀开亭实有功。湓水秋横帘幕外，庐山晴落酒杯中。俯窥城郭千艘转，仰见星河四面同。江左元规存旧观，孟侯还此继高风。
览秀亭
作者：释道潜
朝代：宋

飞甍巨栋出高墉，览秀开亭实有功。
湓水秋横帘幙外，庐山晴落酒杯中。
俯窥城郭千艘转，仰见星河四面同。
江左元规存旧观，孟侯还此继高风。
览黄子理诗卷
作者：释道潜
朝代：宋
体裁：七言律诗

六载南官何所营，百篇翻覆见高情。霜鸥露鹄元非俗，雪竹风松本自清。俊逸固宜凌鲍照，优游真已逼渊明。微言会有知君者，谩拟钟嵘试一评。
證师圣可桐虚斋
作者：释道潜
朝代：宋

吾闻峄山桐，猗猗排秀干。栖鸾宿凤信所奇，众木纷纷何足算。呜呼，天相彼质，复虚彼心。故其声之隐也无阂，其动也无留。有叩而鸣，体佚而休。嘉上人之妙龄兮，无适俗之卑韵。刚有拟于斯桐兮，廓中虚以受训。异速成之朝荣兮，培益厚而日敏。悼像末之寥寥兮，蹇吾道之不振。续芳尘于祖席兮，他日非桐虚上人者而复谁何哉。
访勤上人
作者：释道潜
朝代：宋
体裁：七言绝句

断桥苍壁倚溪斜，赤叶枫林噪晚鸦。可怕岭云埋径路，会寻流水到君家。
访彭门太守苏子瞻学士
作者：释道潜
朝代：宋

眉山郁茀眉水清，清淑之气钟群形。精璆美璞不能擅，散发宇内为豪英。煌煌苏氏挺三秀，豫章杞梓参青冥。少年著书即稽古，经纬八极何峥嵘。未央宫中初射策，落笔游刃挥新硎。翰林醉翁发奇叹，台阁四座争相惊。逡巡传玩腾众手，一日纸价增都城。同时父子擅芳誉，芝兰玉树罗中庭。风流浩荡播江海，粲若高汉悬明星。前年闻公适吴会，壶浆跪道人争迎。浮云流水付幽讨，下视世网鸿毛轻。野人弱龄不事事，白首丘壑甘忘情。神仙高标独未识，暂弃萝月人间行。朝吴暮楚失邂逅，惝恍夜梦还茕茕。迩来旅食寄梁苑，坐叹白日徒虚盈。彭门千里不惮远，秋风匹马吾能征。铃斋吏退属幽款，一看挥麈银河倾。
访彭门太守苏子瞻学士
作者：释道潜
朝代：宋

眉山鬰茀眉水清，清淑之气钟群形。
精璆美璞不能擅，散发宇内为豪英。
煌煌苏氏挺三秀，豫章杞梓参青冥。
少年着书即稽古，经纬八极何峥嵘。
未央宫中初射策，落笔游刃挥新硎。
翰林醉翁发奇叹，台阁四座争相惊。
逡巡传玩腾众手，一日纸价增都城。
同时父子擅芳誉，芝兰玉树罗中庭。
风流浩荡播江海，粲若高汉悬明星。
前年闻公适吴会，壶浆跪道人争迎。
浮云流水付幽讨，下视世网鸿毛轻。
野人弱龄不事事，白首丘壑甘忘情。
神仙高标独未识，暂弃萝月人间行。
朝吴暮楚失邂逅，惝怳夜梦还惸惸。
迩来旅食寄梁苑，坐叹白日徒虚盈。
彭门千里不惮远，秋风匹马吾能征。
铃斋吏退属幽款，一看挥尘银河倾。
访荆国王公
作者：释道潜
朝代：宋

浩荡经纶志已行，北山归老思冥冥。可妨渡水穿云客，拄杖芒鞋到户庭。博辩旧闻轻孟子，谈经早不愧杨雄。惠能伎俩元无有，还许从容广座中。苦嫌荣禄早收身，归与渔樵共隐沦。白下门西山迤逦，兴来长是岸乌巾。
访荆国王公·其一
作者：释道潜
朝代：宋
体裁：七言绝句

浩荡经纶志已行，北山归老思冥冥。可妨渡水穿云客，拄杖芒鞋到户庭。
访荆国王公·其三
作者：释道潜
朝代：宋

苦嫌荣禄早收身，归与渔樵共隐沦。白下门西山迤逦，兴来长是岸乌巾。
访荆国王公·其三
作者：释道潜
朝代：宋

苦嫌荣禄早收身，归与渔樵共隠沦。
白下门西山迤逦，兴来长是岸乌巾。
访荆国王公·其二
作者：释道潜
朝代：宋
体裁：七言绝句

博辩旧闻轻孟子，谈经早不愧杨雄。惠能伎俩元无有，还许从容广座中。
证师圣可桐虚斋
作者：释道潜
朝代：宋

吾闻峄山桐，猗猗排秀干。
栖鸾宿凤信所奇，众木纷纷何足算。
呜呼，天相彼质，復虚彼心。
故其声之隠也无阂，其动也无留。
有叩而鸣，体佚而休。
嘉上人之妙龄兮，无适俗之卑韵。
刚有拟于斯桐兮，廓中虚以受训。
异速成之朝荣兮，培益厚而日敏。
悼像末之寥寥兮，蹇吾道之不振。
续芳尘于祖席兮，他日非桐虚上人者而復谁何哉。
读东坡居士南迁诗
作者：释道潜
朝代：宋
体裁：七言律诗

居士胸中真旷夷，南行万里尚能诗。牢笼天地词方壮，弹压山川气未衰。忠义凛然刚不负，瘴烟虽苦力何施。往来惯酌曹溪水，一滴还应契祖师。
读子苍诗卷·其一
作者：释道潜
朝代：宋

蜀国奇男子，能文到古人。
淳源稽大雅，妙曲和阳春。
节物惊摇落，僧坊断四邻。
看君新着述，时与短檠亲。
读子苍诗卷·其一
作者：释道潜
朝代：宋

蜀国奇男子，能文到古人。淳源稽大雅，妙曲和阳春。节物惊摇落，僧坊断四邻。看君新著述，时与短檠亲。
读子苍诗卷·其二
作者：释道潜
朝代：宋
体裁：七言绝句

大册雄文未许窥，百篇先读海陵诗。疲驽伏枥空骧首，飞兔流星作么追。
读闻復诗卷
作者：释道潜
朝代：宋
体裁：五言律诗

诗律久已废，宏纲谁与操。断弦那虑续，吾党有英髦。气稳侔彭泽，词幽近楚骚。未输汤从事，独诧碧云高。
谒上竺观音大士
作者：释道潜
朝代：宋

十年江海去飘然，魂梦长依鹫岭边。月地云阶重到处，殷勤稽首白衣仙。
谒上竺观音大士
作者：释道潜
朝代：宋

十年江海去飘然，魂梦长依鹫岭边。
月地云阶重到处，殷勤稽首白衣僊。
赋王立之承奉园亭·亦爱亭
作者：释道潜
朝代：宋
体裁：五言绝句

扶疏荫佳木，五月风来徐。渊明方偃卧，亦自爱吾庐。
赋王立之承奉园亭·介庵
作者：释道潜
朝代：宋
体裁：五言绝句

一庵容宇宙，介意安在哉。珍重庵中人，空洞无纤埃。
赋王立之承奉园亭·大裘轩
作者：释道潜
朝代：宋
体裁：五言绝句

经纶志四海，龃龉不得申。大裘纵千丈，姑覆洛阳春。
赋王立之承奉园亭·永日亭
作者：释道潜
朝代：宋
体裁：五言绝句

长安贵富人，岁月马上迁。岸巾怡永日，心事独翛然。
赋王立之承奉园亭·求定斋
作者：释道潜
朝代：宋

南华鉴止水，炯然见须眉。夫子果能定，物岂逃妍媸。
赋王立之承奉园亭·求定斋
作者：释道潜
朝代：宋

南华鑑止水，炯然见须眉。
夫子果能定，物岂逃妍媸。
赋王立之承奉园亭·泠然斋
作者：释道潜
朝代：宋
体裁：五言绝句

虚室昼生白，清风袭衣屦。圆蒲燕坐人，泠然欲仙去。
赋王立之承奉园亭·漱醉亭
作者：释道潜
朝代：宋
体裁：五言绝句

潭潭百尺井，汲引鸣飞澜。惊回午醉客，一漱齿颊寒。
赋王立之承奉园亭·赋归堂
作者：释道潜
朝代：宋
体裁：五言绝句

王郎英妙年，功名固堪勉。浩然赋归欤，持操真可羡。
赋王立之承奉园亭·载酒堂
作者：释道潜
朝代：宋
体裁：五言绝句

子云草玄时，载酒客常满。君今慕若人，竹户谁来款。
赋王立之承奉园亭·顿有亭
作者：释道潜
朝代：宋
体裁：五言绝句

君家十亭观，棋置宛相望。是中富墨妙，伟哉苏与黄。
赠吴子野先生
作者：释道潜
朝代：宋
体裁：古风

麻田老仙心炯炯，少有高风慕箕颍。枕流漱石三十年，眸子瞭焉神更静。忽然杖策海上来，至人道妙同尘埃。达官贵侯竞招致，往无所欲谁嫌猜。迩来一志从吾党，迹与孤云共天壤。曹溪有路更攀跻，径蹑毗卢高顶上。
赠圣可證师
作者：释道潜
朝代：宋

吾道日凋丧，末流殊可嗟。师门互开辟，学者如泥沙。欲求超然姿，驽厩搜渥洼。子初为儿童，岐嶷众所誇。长能游学海，宛转穷津涯。谁知蓬蒿底，忽睹挺生麻。向来挈瓶盂，同我栖烟霞。朝昏事禅悦，神观静不哗。子今未三十，涵养滋根芽。行看觉苑中，绰现优昙花。
赠圣可证师
作者：释道潜
朝代：宋

吾道日凋丧，末流殊可嗟。
师门互开闢，学者如泥沙。
欲求超然姿，驽厩搜渥洼。
子初为儿童，岐嶷众所夸。
长能游学海，宛转穷津涯。
谁知蓬蒿底，忽睹挺生麻。
向来挈瓶盂，同我栖烟霞。
朝昏事禅悦，神观静不譁。
子今未三十，涵养滋根芽。
行看觉苑中，绰现优昙花。
赠天竺聪道人
作者：释道潜
朝代：宋

完完明月珠，蓄彼万丈渊。
径寸不可睹，余辉媚清川。
道人实有道，胶口默不传。
心闲气自和，眉宇常蔼然。
邦人昔致师，欲以居法筵。
文移动帅府，礼数端亦虔。
冥鸿避网罗，矫翼从高骞。
朅来灵山隅，圆蒲味深禅。
盛德不自显，与物同周旋。
儿曹恃文采，毫末争丑妍。
相逢广坐间，肯顾斯人贤。
茫茫大化中，浮名暂腥膻。
吾知道人意，反汝生哀怜。
赠天竺聪道人
作者：释道潜
朝代：宋

完完明月珠，蓄彼万丈渊。径寸不可睹，馀辉媚清川。道人实有道，胶口默不传。心闲气自和，眉宇常蔼然。邦人昔致师，欲以居法筵。文移动帅府，礼数端亦虔。冥鸿避网罗，矫翼从高骞。朅来灵山隅，圆蒲味深禅。盛德不自显，与物同周旋。儿曹恃文采，毫末争丑妍。相逢广坐间，肯顾斯人贤。茫茫大化中，浮名暂腥膻。吾知道人意，反汝生哀怜。
赠太守林子中待制
作者：释道潜
朝代：宋
体裁：七言律诗

拭目除书下九天，邦人争贺使君贤。风流谢守宣城日，恺悌龚公渤海年。终作盐梅均鼎鼐，且凭觞豆乐山川。一门棣萼登台省，盛事骎骎海内传。
赠子固舍人
作者：释道潜
朝代：宋

文章炜烨动当时，隽乂虽多不并驰。解激颓波旋往古，独怜夫子抱青规。山川淑气真能感，宇宙雄名岂浪垂。未信长途老天马，行看蹴踏上瑶池。吏部遗编久寂寥，颍滨居士亦蓬蒿。支流尽屈江湖阔，众阜争隆泰华高。落落千章挥琬琰，汤汤万顷起波涛。玉堂鹓鹭迟公久，何事崎岖尚梦刀。
赠子固舍人·其一
作者：释道潜
朝代：宋
体裁：七言律诗

文章炜烨动当时，隽乂虽多不并驰。解激颓波旋往古，独怜夫子抱青规。山川淑气真能感，宇宙雄名岂浪垂。未信长途老天马，行看蹴踏上瑶池。
赠子固舍人·其二
作者：释道潜
朝代：宋
体裁：七言律诗

吏部遗编久寂寥，颍滨居士亦蓬蒿。支流尽屈江湖阔，众阜争隆泰华高。落落千章挥琬琰，汤汤万顷起波涛。玉堂鹓鹭迟公久，何事崎岖尚梦刀。
赠宗室德强团练
作者：释道潜
朝代：宋

造物赋象质，于余颇能名。琼瑶琢其骨，冲和擅其清。公生华屋贵，好学从妙龄。才高岂容遏，卓然以文鸣。厚德滋善养，雍容无暂矜。区区草茅人，未必真尔能。家藏三万轴，插架连屋楹。牙签示题目，探赜手不停。微言固澹泊，嗜好如饴饧。祖宗开鸿基，累圣致太平。诜诜既蕃衍，绰绰亦见称。裕陵喜人物，教率从典刑。联翩试文艺，议论参公卿。公材实杞梓，落落非杉柽。愿言勤著书，会当补朝廷。他时树勋业，彝鼎信可铭。
赠宗室德强团练
作者：释道潜
朝代：宋

造物赋象质，于余颇能名。
琼瑶琢其骨，冲和擅其清。
公生华屋贵，好学从妙龄。
才高岂容遏，卓然以文鸣。
厚德滋善养，雍容无暂矜。
区区草茅人，未必真尔能。
家藏三万轴，插架连屋楹。
牙籤示题目，探赜手不停。
微言固澹泊，嗜好如饴饧。
祖宗开鸿基，累圣致太平。
诜诜既蕃衍，绰绰亦见称。
裕陵喜人物，教率从典刑。
联翩试文艺，议论参公卿。
公材实杞梓，落落非杉柽。
愿言勤着书，会当补朝廷。
他时树勋业，彜鼎信可铭。
赠思正令子
作者：释道潜
朝代：宋
体裁：七言绝句

堪爱君家小凤雏，炯然眉目照冰壶。他年足逸诗书圃，翰墨场中千里驹。
赠权上人兼简其兄高致虚秀才
作者：释道潜
朝代：宋

豫章山川足灵气，天与四时滋万彙。
翘然双干秀一门，儒释殊科道无异。
一操经术游广文，一事瓶盂寻祖意。
功名生死两俱彻，论报君亲各无愧。
上人余力擅风骚，三昧何妨间游戏。
穷愁肯学郊与岛，高瞻已能追晋魏。
文章妙处均制馔，不放咸酸伤至味。
少陵彭泽造其真，运斤成风有余地。
眉阳老人文所宗，此语得之吾敢秘。
斯君向上踏玄关，奔逸绝尘那可跂。
赠权上人兼简其兄高致虚秀才
作者：释道潜
朝代：宋

豫章山川足灵气，天与四时滋万汇。翘然双干秀一门，儒释殊科道无异。一操经术游广文，一事瓶盂寻祖意。功名生死两俱彻，论报君亲各无愧。上人馀力擅风骚，三昧何妨间游戏。穷愁肯学郊与岛，高瞻已能追晋魏。文章妙处均制馔，不放咸酸伤至味。少陵彭泽造其真，运斤成风有馀地。眉阳老人文所宗，此语得之吾敢秘。斯君向上踏玄关，奔逸绝尘那可跂。
赠欧阳季默承议
作者：释道潜
朝代：宋

先公跨箕尾，摇曳旋天关。
于今二纪余，肯復来人间。
时时对遗编，彷佛窥一斑。
梦寐思见之，何从暂追攀。
迩来都城裏，忽睹庭中兰。
方寸实惊喜，典刑斯可观。
抱疴一榻上，骨瘦清琅玕。
为余设幽几，气貌徐以宽。
微词落玉麈，文彩真孔鸾。
棣华惜未识，妙誉闻朝端。
先公德未泯，四海共仰叹。
愿言付百世，清风嗣门阑。
赠欧阳季默承议
作者：释道潜
朝代：宋

先公跨箕尾，摇曳旋天关。于今二纪馀，肯复来人间。时时对遗编，彷佛窥一斑。梦寐思见之，何从暂追攀。迩来都城里，忽睹庭中兰。方寸实惊喜，典刑斯可观。抱疴一榻上，骨瘦清琅玕。为余设幽几，气貌徐以宽。微词落玉麈，文彩真孔鸾。棣华惜未识，妙誉闻朝端。先公德未泯，四海共仰叹。愿言付百世，清风嗣门阑。
赠潘邠老秀才
作者：释道潜
朝代：宋

去年云梦泽南州，为访太史尝淹留。东坡寒碧最佳处，恨不得子同遨游。今年庐山深且窅，感君忽来慰枯槁。溪月岩云亦有情，昨夜为君颜色好。飘飘绿发方妙年，图史满腹皆精研。挥毫应敌风雨快，咳唾落纸珠玑圆。广文英豪仅数千，逸群骥子谁与肩。男儿穷通故有命，劝子未宜嗟蹭蹬。丈夫盖棺事始定，他日雄飞雕鹗劲。草草论文未有涯，匆匆别我却还家。秋风更约通玄府，共访仙人卧彩霞。
赠潘邠老秀才
作者：释道潜
朝代：宋

去年云梦泽南州，为访太史尝淹留。
东坡寒碧最佳处，恨不得子同遨游。
今年庐山深且窅，感君忽来慰枯槁。
溪月岩云亦有情，昨夜为君颜色好。
飘飘绿髮方妙年，图史满腹皆精研。
挥毫应敌风雨快，咳唾落纸珠玑圆。
广文英豪仅数千，逸群骥子谁与肩。
男儿穷通故有命，劝子未宜嗟蹭蹬。
丈夫盖棺事始定，他日雄飞鵰鹗劲。
草草论文未有涯，匆匆别我却还家。
秋风更约通玄府，共访仙人卧彩霞。
赠潜照月师
作者：释道潜
朝代：宋

吴兴上人心志苦，笔研十年耕学圃。
形癯骨瘦神独清，耿若霜鸥立秋浦。
锦囊新诗殊汗漫，妙语间发犹稽古。
铢锄冗长更磨揉，激浊疏清导灵府。
自然韵胜遗岛可，远跂渊明追步武。
瓶盂劝子适四方，莫学匏瓜甘堕窳。
崇山广泽徧游览，始信凭高极天宇。
蓺成技进蔚文采，楚楚华身竟何补。
茫乎三界同传舍，而我与君俱逆旅。
不如回首依老褐，妙精明心求许与。
鸣蝉委蜕藁壤余，脱略秋风即高举。
赠潜照月师
作者：释道潜
朝代：宋

吴兴上人心志苦，笔研十年耕学圃。形癯骨瘦神独清，耿若霜鸥立秋浦。锦囊新诗殊汗漫，妙语间发犹稽古。铢锄冗长更磨揉，激浊疏清导灵府。自然韵胜遗岛可，远跂渊明追步武。瓶盂劝子适四方，莫学匏瓜甘堕窳。崇山广泽遍游览，始信凭高极天宇。蓺成技进蔚文采，楚楚华身竟何补。茫乎三界同传舍，而我与君俱逆旅。不如回首依老褐，妙精明心求许与。鸣蝉委蜕藁壤馀，脱略秋风即高举。
赠耿纯叔秘校二令侄
作者：释道潜
朝代：宋
体裁：五言律诗

高门知积庆，堂上有诸郎。礼乐非童子，诗书见义方。经营羞弱羽，腾踏羡飞黄。富贵由勤苦，五车安可忘。
赠贤上人
作者：释道潜
朝代：宋

恒山道人弃妻孥，坏衣祝发从浮图。爱缠欲网岂易脱，慧剑划断真须臾。飘然云水出乡国，力学生死来东都。心猿意马就羁束，肯逐万境争驰驱。回看旧事真一梦，清渭浊泾良自殊。楚山岁晚俄邂逅，雪屋对语依圆蒲。劝子南游下吴越，小航短棹寻西湖。我家住处湖岸北，如椽翠竹森千株。竹间扣扉试访我，定有猿鹤声相呼。
赠贤上人
作者：释道潜
朝代：宋

恒山道人弃妻孥，坏衣祝髮从浮图。
爱缠欲网岂易脱，慧剑划断真须臾。
飘然云水出乡国，力学生死来东都。
心猨意马就羁束，肯逐万境争驰驱。
回看旧事真一梦，清渭浊泾良自殊。
楚山岁晚俄邂逅，雪屋对语依圆蒲。
劝子南游下吴越，小航短棹寻西湖。
我家住处湖岸北，如椽翠竹森千株。
竹间扣扉试访我，定有猨鹤声相呼。
赠邹医
作者：释道潜
朝代：宋

君不见宋清市药长安西，众工就取资刀圭。疮疡疾病一皆往，所应不必黄金赍。度未能酬辄焚券，耻学庸生忧噬脐。人人德清莫肯负，日获远利丰子妻。公侯馈遗日相属，蚁食华衣乘駃騠。罗池神人为作传，至今名誉横云霓。邹君业医世淮海，泻盛补衰知径蹊。玉函金匮恣探讨，拿以自副能不迷。顷年西游抵京室，达官贵吏争品题。归来乡县颇萧瑟，湖水粘云芳草萋。怜余寝瘵古佛刹，每辱珍剂相扶携。倾囊倒橐愿为赠，唯有圆蒲并杖藜。君闻掉头不我顾，止索诗句光衡圭。夜披陈编见清事，重嗟此道今如泥。君诚有意嗣前躅，箧笥不忧无锦绨。
赠邹医
作者：释道潜
朝代：宋

君不见宋清市药长安西，众工就取资刀圭。
疮疡疾病一皆往，所应不必黄金赍。
度未能酬辄焚券，耻学庸生忧噬脐。
人人德清莫肯负，日获远利丰子妻。
公侯馈遗日相属，螘食华衣乘駃騠。
罗池神人为作传，至今名誉横云霓。
邹君业医世淮海，泻盛补衰知径蹊。
玉函金匮恣探讨，拏以自副能不迷。
顷年西游抵京室，达官贵吏争品题。
归来乡县颇萧瑟，湖水粘云芳草萋。
怜余寝瘵古佛剎，每辱珍剂相扶携。
倾囊倒橐愿为赠，唯有圆蒲并杖藜。
君闻掉头不我顾，止索诗句光衡圭。
夜披陈编见清事，重嗟此道今如泥。
君诚有意嗣前躅，箧笥不忧无锦绨。
赠霍山人
作者：释道潜
朝代：宋

先生少年喜武事，三略六韬曾徧阅。
胸中云梦吞八九，气胜万夫真勇决。
防边伊昔从都护，欲取功名继前烈。
臂弓腰箭事戎装，远出砂场恣游猎。
擒狐射雁狂且逸，不觉归途迷夜雪。
败官遭谴失所志，回首飘然辞魏阙。
挟持妙术当生涯，放浪江湖闲岁月。
寻常得钱即沽酒，笑与妻奴同饮啜。
乐天知命了无忧，奕奕红颜浮两颊。
春风浩荡鲁城边，稠花乱蕊争纷妍。
方将与君共携手，骋怀游目相回旋。
兴来别我汶阳去，黄鹄一举难留连。
村桥野店醉斜日，路人谁识地行仙。
赠霍山人
作者：释道潜
朝代：宋

先生少年喜武事，三略六韬曾遍阅。胸中云梦吞八九，气胜万夫真勇决。防边伊昔从都护，欲取功名继前烈。臂弓腰箭事戎装，远出砂场恣游猎。擒狐射雁狂且逸，不觉归途迷夜雪。败官遭谴失所志，回首飘然辞魏阙。挟持妙术当生涯，放浪江湖闲岁月。寻常得钱即沽酒，笑与妻奴同饮啜。乐天知命了无忧，奕奕红颜浮两颊。春风浩荡鲁城边，稠花乱蕊争纷妍。方将与君共携手，骋怀游目相回旋。兴来别我汶阳去，黄鹄一举难留连。村桥野店醉斜日，路人谁识地行仙。
辩才生日
作者：释道潜
朝代：宋
体裁：七言律诗

像末真风恐不传，故生豪杰为人天。慈航横截三千界，法雨均沾四十年。独鹤精神秋始健，长松根节老弥坚。莫将有物观无象，唾雾冰轮处处圆。
过公择藏书室
作者：释道潜
朝代：宋

我公昔未仕，托踪此山阿。牙签列图史，万卷堆嵯峨。披剥得精要，卷衣辞薜萝。一往三十年，功名叹蹉跎。公今陟台省，壮志应未磨。出处独不谬，纷纷当奈何。脱身早来归，挂冠旧庭柯。松窗展故帙，烱烱临羲娥。岂复求甚解，聊将寄天和。勿忧野马集，勿念虫网罗。山祇善守护，早晚潜挥诃。
过公择藏书室
作者：释道潜
朝代：宋

我公昔未仕，託踪此山阿。
牙籤列图史，万卷堆嵯峨。
披剥得精要，卷衣辞薜萝。
一往三十年，功名叹蹉跎。
公今陟台省，壮志应未磨。
出处独不谬，纷纷当奈何。
脱身早来归，挂冠旧庭柯。
松窗展故帙，烱烱临羲娥。
岂復求甚解，聊将寄天和。
勿忧野马集，勿念虫网罗。
山祇善守护，早晚潜挥诃。
过定林谒荆公画像
作者：释道潜
朝代：宋

古林苍藤一径缠，我公畴昔屡回旋。萧萧屋底瞻遗像，杰气英姿尚凛然。壁间千字走龙蛇，好事何人护绛纱。一读已能生感慨，暮檐萧瑟更啼鸦。
过定林谒荆公画像·其一
作者：释道潜
朝代：宋
体裁：七言绝句

古林苍藤一径缠，我公畴昔屡回旋。萧萧屋底瞻遗像，杰气英姿尚凛然。
过定林谒荆公画像·其二
作者：释道潜
朝代：宋
体裁：七言绝句

壁间千字走龙蛇，好事何人护绛纱。一读已能生感慨，暮檐萧瑟更啼鸦。
过张公硕廷直息轩
作者：释道潜
朝代：宋
体裁：古风

涪翁六蓺学，力可当万人。施州亦英特，文武备一身。风味真颉颃，宛然喜相亲。诗坛尝屡战，妙誉倾缙绅。涪翁往播迁，风义颇凋沦。施州奋不顾，伏腊赒且勤。霜雪槁群木，凛然见松筠。施州归夜台，遗编照青春。嗟我独不识，览卷徒悲辛。有子绍门户，飘飘气方振。能文得父风，作语殊不陈。流源日疏凿，岂易量涯津。结庐依通衢，隔墙闹蹄轮。颓然小轩上，息偃全天真。男儿功名志，蠖屈终一申。谁能效急急，俛仰车马尘。涪翁为子名，高意庶可循。
过彭城观陈传道知录所藏东坡公画
作者：释道潜
朝代：宋
体裁：七言绝句

枯株瘦石两相望，南北悠悠径路长。卷尽平冈三百里，风枝雨叶更飘扬。
过新开湖寄李端叔大夫
作者：释道潜
朝代：宋

新开湖边秋梦晓，鸡犬无声人悄悄。
试揭疏篷觇日华，水面残星犹缭绕。
尝闻明珠藏巨浸，光焰一出辉群草。
篙师为我暂停橹，罔象终期入幽讨。
波间宛转兴方豪，依然别恨生怀抱。
故人离群东海头，徇禄摧眉事枯槁。
菰梢苹末翠犹在，蕙兰憔悴青枫老。
浪游不知岁月徙，旧约无端失天杪。
目羡南鸿两两飞，安得身同羽翰小。
游胥堂在吾必行，一榻数椽应预扫。
过新开湖寄李端叔大夫
作者：释道潜
朝代：宋

新开湖边秋梦晓，鸡犬无声人悄悄。试揭疏篷觇日华，水面残星犹缭绕。尝闻明珠藏巨浸，光焰一出辉群草。篙师为我暂停橹，罔象终期入幽讨。波间宛转兴方豪，依然别恨生怀抱。故人离群东海头，徇禄摧眉事枯槁。菰梢蘋末翠犹在，蕙兰憔悴青枫老。浪游不知岁月徙，旧约无端失天杪。目羡南鸿两两飞，安得身同羽翰小。游胥堂在吾必行，一榻数椽应预扫。
过玉师室观霅川范生梅花
作者：释道潜
朝代：宋

桃李韵粗俗，江梅清独妍。幽姿有时睹，如揖姑射仙。从来丹青手，默数三四贤。徐熙擅江左，赵子名西川。中间复谁何，绝特推老边。风流迨兹泯，范子俄超然。乃知苕霅胜，秀气常回旋。斯人非画师，势利不可镌。兴来即挥毫，游戏三昧前。一枝岂易得，答子能拳拳。横斜有馀态，肌粉含霏烟。我来玩几席，叹赏徒留连。恨无处士诗，二妙相并传。
过玉师室观霅川范生梅花
作者：释道潜
朝代：宋

桃李韵粗俗，江梅清独妍。
幽姿有时睹，如揖姑射仙。
从来丹青手，默数三四贤。
徐熙擅江左，赵子名西川。
中间復谁何，绝特推老边。
风流迨兹泯，范子俄超然。
乃知苕霅胜，秀气常回旋。
斯人非画师，势利不可镌。
兴来即挥毫，游戏三昧前。
一枝岂易得，答子能拳拳。
横斜有余态，肌粉含霏烟。
我来玩几席，叹赏徒留连。
恨无处士诗，二妙相并传。
过都监赵思正崇班容膝庵
作者：释道潜
朝代：宋

公子居闲厌华屋，一官江海辞羁束。
端能有志学渊明，数板垣墙营小筑。
榜名容膝雅所宜，寄傲南窗聊自足。
祖宗承平逾百年，胄绪蕃衍如云烟。
敦诗阅礼不胜数，人物似君尤卓然。
论文讲蓺未易料，虚己下士常折旋。
忆昔初逢大梁下，风味向人如倒蔗。
苦遭猨鹤促还山，回首相望惊百舍。
谁言江路渺云涛，一舸春风重命驾。
过都监赵思正崇班容膝庵
作者：释道潜
朝代：宋

公子居闲厌华屋，一官江海辞羁束。端能有志学渊明，数板垣墙营小筑。榜名容膝雅所宜，寄傲南窗聊自足。祖宗承平逾百年，胄绪蕃衍如云烟。敦诗阅礼不胜数，人物似君尤卓然。论文讲蓺未易料，虚己下士常折旋。忆昔初逢大梁下，风味向人如倒蔗。苦遭猿鹤促还山，回首相望惊百舍。谁言江路渺云涛，一舸春风重命驾。
过钟山寻俞清老不遇
作者：释道潜
朝代：宋

霜风薄木韵含悲，岁晚寻君失后期。
夜鹤晓猨惊怨歇，草堂人去已多时。
过钟山寻俞清老不遇
作者：释道潜
朝代：宋

霜风薄木韵含悲，岁晚寻君失后期。夜鹤晓猿惊怨歇，草堂人去已多时。
过韩氏庄登小阁
作者：释道潜
朝代：宋

缭墙千堵气雄深，小构亭亭出数寻。刈穫一空云水白，阑干注目见遥岑。玉秀兰芬好弟昆，时来挟册视田园。囷场古木千章合，彷佛秦人避世村。
过韩氏庄登小阁·其一
作者：释道潜
朝代：宋
体裁：七言绝句

缭墙千堵气雄深，小构亭亭出数寻。刈穫一空云水白，阑干注目见遥岑。
过韩氏庄登小阁·其二
作者：释道潜
朝代：宋
体裁：七言绝句

玉秀兰芬好弟昆，时来挟册视田园。囷场古木千章合，彷佛秦人避世村。
过韫秀堂观仲豫二诗因次其韵
作者：释道潜
朝代：宋

箕南斗北各殊方，谁信相思去梦长。蓬断草枯当岁晏，寥寥空对蕙炉香。荆溪一别十年馀，流窜何尝定所居。等与山河同幻质，更将三界作蘧庐。
过韫秀堂观仲豫二诗因次其韵·其一
作者：释道潜
朝代：宋
体裁：七言绝句

箕南斗北各殊方，谁信相思去梦长。蓬断草枯当岁晏，寥寥空对蕙炉香。
过韫秀堂观仲豫二诗因次其韵·其二
作者：释道潜
朝代：宋

荆溪一别十年余，流窜何尝定所居。
等与山河同幻质，更将三界作蘧庐。
过韫秀堂观仲豫二诗因次其韵·其二
作者：释道潜
朝代：宋

荆溪一别十年馀，流窜何尝定所居。等与山河同幻质，更将三界作蘧庐。
远斋
作者：释道潜
朝代：宋

君不见昆崙之河与天通，源深发远人莫穷。回溪转壑随折冲，末势演溢流于东。东溟无旁下无底，浩荡足以家鱼龙。嗟哉吾徒虽好学，讵肯著意推所从。渊停富滀有若是，孰谓世上无豪雄。法师名斋意且远，张皇幽眇见尔聪。西来竺书五千轴，期子岁月加磨砻。离骚楚词亦谩读，言语黼黻何必工。禅馀习气如未尽，时倚涧石吟松风。
远斋
作者：释道潜
朝代：宋

君不见昆崙之河与天通，源深发远人莫穷。
回溪转壑随折衝，末势演溢流于东。
东溟无旁下无底，浩荡足以家鱼龙。
嗟哉吾徒虽好学，讵肯着意推所从。
渊停富滀有若是，孰谓世上无豪雄。
法师名斋意且远，张皇幽眇见尔聪。
西来竺书五千轴，期子岁月加磨砻。
离骚楚词亦谩读，言语黼黻何必工。
禅余习气如未尽，时倚涧石吟松风。
送严上人还永嘉
作者：释道潜
朝代：宋
体裁：古风

道人出处孤鸿俦，讵肯低回受羁绊。飘风转日历九州，不羡骑鲸游汗漫。我生与君几相逢，穷幽摘胜时乃同。胸中妙道未容扣，又引高兴辞秋风。君家住在孤屿侧，此别何时见颜色。欲识相思一寸心，冷月依依挂空碧。
送仲豫叔党二承务赴试春闱
作者：释道潜
朝代：宋
体裁：五言律诗

烱烱双黄鹄，雍容振羽仪。风高辞泽国，岁暮及天池。文彩非凡近，周旋竞陆离。明年翔集处，九万是君期。
送伯言赴姑苏上幕
作者：释道潜
朝代：宋

都城公子海，贤否良难会。从容翰墨场，班班知所诣。超然三四公，词学昔人配。源流出苏黄，汲引功岂细。斯人固才华，气节复远迈。一官从幕府，未觉簿书碍。投刃却凫行，岸巾依物外。凝香久寂寞，清绝今可继。初辞广陌尘，笑鼓春江枻。楚岫与吴山，相望挹空际。莫唱渭城歌，临流增叹喟。
送伯言赴姑苏上幕
作者：释道潜
朝代：宋

都城公子海，贤否良难会。
从容翰墨场，班班知所诣。
超然三四公，词学昔人配。
源流出苏黄，汲引功岂细。
斯人固才华，气节復远迈。
一官从幕府，未觉簿书碍。
投刃却鳬行，岸巾依物外。
凝香久寂寞，清绝今可继。
初辞广陌尘，笑鼓春江枻。
楚岫与吴山，相望挹空际。
莫唱渭城歌，临流增叹喟。
送俞伯谟宣德赴辟成都
作者：释道潜
朝代：宋
体裁：古风

我生落拓如虚舟，万里江湖随演漾。君今禄仕亦我同，南北悠悠无定向。故乡回首海东头，兄弟十年官塞上。才高质美众所奇，杞梓豫章非冗长。辟书交飞上庙堂，肯使须臾事闲旷。秦山峥嵘堑戎虏，自古征人愁怅望。剑门栈阁天下危，去马来车魂欲丧。羡君年少勇攀跻，足蹑青冥身益壮。旧游陈迹想依然，感物怀亲情独怆。
送僧游天台
作者：释道潜
朝代：宋

海边孤起碧千寻，俯仰应酬壮观心。峭壁断崖当岁晏，冷云疏雪上衣襟。论怀此日能倾倒，尺素它时嗣好音。摘胜穷幽吾老矣，杖藜无复伴登临。
送僧游天台
作者：释道潜
朝代：宋

海边孤起碧千寻，俯仰应酬壮观心。
峭壁断崖当岁晏，冷云疏雪上衣襟。
论怀此日能倾倒，尺素它时嗣好音。
摘胜穷幽吾老矣，杖藜无復伴登临。
送兰花与毛正仲运使
作者：释道潜
朝代：宋

幽姿冷艳匪夭饶，曾伴灵均赋楚骚。今日移根庭下植，可无佳句与挥毫。从来托迹喜深林，显晦那求世所闻。偶至华堂奉君子，不随桃李斗氤氲。
送兰花与毛正仲运使·其一
作者：释道潜
朝代：宋

幽姿冷艳匪夭饶，曾伴灵均赋楚骚。今日移根庭下植，可无佳句与挥毫。
送兰花与毛正仲运使·其一
作者：释道潜
朝代：宋

幽姿冷艷匪夭饶，曾伴灵均赋楚骚。
今日移根庭下植，可无佳句与挥毫。
送兰花与毛正仲运使·其二
作者：释道潜
朝代：宋

从来托迹喜深林，显晦那求世所闻。偶至华堂奉君子，不随桃李斗氤氲。
送兰花与毛正仲运使·其二
作者：释道潜
朝代：宋

从来託迹喜深林，显晦那求世所闻。
偶至华堂奉君子，不随桃李斗氤氲。
送刘不已推官罢奉符尉入都注拟
作者：释道潜
朝代：宋
体裁：古风

少年读书破万卷，河朔声名压诸彦。词场百战功不成，晚得青衫非所愿。白头况有北堂亲，斗禄强须甘冗贱。三年一尉泰山下，簿领区区事弓箭。追穷寇盗走山谷，肯为风霜辞怯懦。要功冀赏本无心，脱去仅能逃所谴。草枯蓬断岁将徂，结束行装抵京县。达官贵吏急贤材，一鹗君须预论荐。投竿舍筑去作相，邂逅风云一朝变。造物于人自有时，未足为君生忿怨。
送处度赴试
作者：释道潜
朝代：宋

异哉曲阜几世孙，白玉受性良且温。
诗书礼义祖家学，扰扰自余何足论。
良辰往往专吟讽，远压曹刘攀屈宋。
肯与齐梁作后尘，秋月春花恣嘲弄。
我方杖策过西州，指点云山结胜游。
已有诏书催去兴，岂宜泉石更淹留。
征车晓送登长陌，月没参横河汉白。
期君安稳上龙门，不怕临流遭点额。
送处度赴试
作者：释道潜
朝代：宋

异哉曲阜几世孙，白玉受性良且温。诗书礼义祖家学，扰扰自馀何足论。良辰往往专吟讽，远压曹刘攀屈宋。肯与齐梁作后尘，秋月春花恣嘲弄。我方杖策过西州，指点云山结胜游。已有诏书催去兴，岂宜泉石更淹留。征车晓送登长陌，月没参横河汉白。期君安稳上龙门，不怕临流遭点额。
送子中待制
作者：释道潜
朝代：宋

翘翘孤凤凰，安巢本阿阁。偶来依泽国，归兴遂淹泊。江山迫岁华，草木正摇落。霜空肃万里，纤翳无处著。翻然整羽仪，一举在寥廓。南山有佳木，秀色何葳蕤。封植不记年，落落今百围。盘根虽自固，烈风无时吹。匠手营大厦，众材得施为。伟哉梁栋姿，取用不可迟。平生长乐公，声华越三纪。文章两京齐，学术游夏比。螭头足未安，符竹已屡徙。联翩开幕府，烂熳树桃李。锋车入帝乡，天马行九轨。周旋有程度，驽驾安足拟。
送子中待制·其一
作者：释道潜
朝代：宋

翘翘孤凤凰，安巢本阿阁。
偶来依泽国，归兴遂淹泊。
江山迫岁华，草木正摇落。
霜空肃万里，纤翳无处着。
翻然整羽仪，一举在寥廓。
送子中待制·其一
作者：释道潜
朝代：宋

翘翘孤凤凰，安巢本阿阁。偶来依泽国，归兴遂淹泊。江山迫岁华，草木正摇落。霜空肃万里，纤翳无处著。翻然整羽仪，一举在寥廓。
送子中待制·其三
作者：释道潜
朝代：宋
体裁：古风

平生长乐公，声华越三纪。文章两京齐，学术游夏比。螭头足未安，符竹已屡徙。联翩开幕府，烂熳树桃李。锋车入帝乡，天马行九轨。周旋有程度，驽驾安足拟。
送子中待制·其二
作者：释道潜
朝代：宋
体裁：古风

南山有佳木，秀色何葳蕤。封植不记年，落落今百围。盘根虽自固，烈风无时吹。匠手营大厦，众材得施为。伟哉梁栋姿，取用不可迟。
送定上人还会稽
作者：释道潜
朝代：宋
体裁：五言律诗

西风警群木，萧瑟散秋声。病客有归思，孤云无恋情。月当千里共，人恨四难并。苦学谁如子，它年在一鸣。
送庠上人
作者：释道潜
朝代：宋
体裁：七言绝句

点检行装拂与巾，洒然轻别故山春。家家门底长安道，举目何须更问津。
送慈义称师游嵩少
作者：释道潜
朝代：宋
体裁：七言律诗

道人家住锦溪头，衣裓常含爽气浮。偶踏尘埃经北阙，却寻云水过西州。冰销阴壑兰芽动，柳岸长条春意柔。少室峰前无异路，莫将陈迹苦追求。
送慧悟大师还阙下
作者：释道潜
朝代：宋

道人本丘壑，浪为京华居。
一往二十年，岁月惊须臾。
禅余挟妙术，出入卿大夫。
飞扬动天子，声问倾九衢。
纷彼户外屦，泛如水中鳬。
高怀倦酬应，逸赏思江湖。
春风卷衣祴，千里随舳舻。
中泠涌楼观，圆峤连方壶。
杖策步鰲头，直上穷崎岖。
超然万象外，所得良有余。
兴尽乘白云，飘飘还帝都。
送慧悟大师还阙下
作者：释道潜
朝代：宋

道人本丘壑，浪为京华居。一往二十年，岁月惊须臾。禅馀挟妙术，出入卿大夫。飞扬动天子，声问倾九衢。纷彼户外屦，泛如水中凫。高怀倦酬应，逸赏思江湖。春风卷衣祴，千里随舳舻。中泠涌楼观，圆峤连方壶。杖策步鳌头，直上穷崎岖。超然万象外，所得良有馀。兴尽乘白云，飘飘还帝都。
送文惠师还金华
作者：释道潜
朝代：宋

脱略纷华自妙年，秉心端喜事金仙。终期象驭超三界，不羡鹏程越九天。考疏穷经心尚壮，依仁据德节尤坚。秋风陡起庭闱念，聊寄脩江一叶船。
送文惠师还金华
作者：释道潜
朝代：宋

脱略纷华自妙年，秉心端喜事金僊。
终期象驭超三界，不羡鹏程越九天。
考疏穷经心尚壮，依仁据德节尤坚。
秋风陡起庭闱念，聊寄修江一叶船。
送景文
作者：释道潜
朝代：宋

交游尽四海，厚我乃无几。
刘侯躯七尺，堂堂信英伟。
中刚冷如铁，万事肯料理。
相逢倾盖余，眷眷极终始。
东南久彻警，将领用儒士。
三年湖山游，屡得陪屐齿。
长谣傲云壑，草木俱披靡。
词锋剉万象，搜索泣山鬼。
珠玑溢锦囊，所得真富矣。
轩冕本傥来，功名徒尔耳。
一廛闻已卜，视此犹脱屣。
岁晚匡庐山，高栖踵前轨。
送景文
作者：释道潜
朝代：宋

交游尽四海，厚我乃无几。刘侯躯七尺，堂堂信英伟。中刚冷如铁，万事肯料理。相逢倾盖馀，眷眷极终始。东南久彻警，将领用儒士。三年湖山游，屡得陪屐齿。长谣傲云壑，草木俱披靡。词锋剉万象，搜索泣山鬼。珠玑溢锦囊，所得真富矣。轩冕本傥来，功名徒尔耳。一廛闻已卜，视此犹脱屣。岁晚匡庐山，高栖踵前轨。
送李仲益赴襄阳幕
作者：释道潜
朝代：宋

襄阳古名都，雄观压荆楚。
醉公夸文词，风物粲可数。
嗟余未历览，彷佛已如睹。
人生游宦间，得此亦佳遇。
李俊妙天姿，文行两自负。
少年志冥鸿，千里轻一举。
天风不借便，造物暂淹阻。
既无负郭田，黾勉依幕府。
贤哉彼方伯，脱略高韵度。
宁俾簿书役，朱墨事朝暮。
爽气对西山，清谈共樽俎。
试问鹿门翁，遗踪今在否。
送李仲益赴襄阳幕
作者：释道潜
朝代：宋

襄阳古名都，雄观压荆楚。醉公誇文词，风物粲可数。嗟余未历览，彷佛已如睹。人生游宦间，得此亦佳遇。李俊妙天姿，文行两自负。少年志冥鸿，千里轻一举。天风不借便，造物暂淹阻。既无负郭田，黾勉依幕府。贤哉彼方伯，脱略高韵度。宁俾簿书役，朱墨事朝暮。爽气对西山，清谈共樽俎。试问鹿门翁，遗踪今在否。
送桐江明上人之都下
作者：释道潜
朝代：宋
体裁：七言绝句

窈窕孤云下翠岑，帝乡闲去本无心。红尘满眼急回首，莫遣空山鹤怨深。
送楚上人还广陵庆禅师法席
作者：释道潜
朝代：宋

吾乡少年多龌龊，投老家山犹恋着。
何异酰鸡舞瓮天，肯信十方无壁落。
羡君壮怀慕远举，万里云山行荦确。
荆江洞庭虚浩渺，敛裓浮杯心自若。
去年腊月过湓城，聆我幽修卧云壑。
朅来相从慰契阔，笑语逸发惊猿鹤。
春风又復卷征衣，问子东去将何为。
广陵城西古佛剎，中有老禅吾所师。
当年与君共伏役，妙道彷佛窥藩篱。
别来星霜叹已久，夜梦往往神魂驰。
真金虽已出顽矿，锻炼岂厌增钳锤。
纵横法缚断除尽，了了方为狮子儿。
送楚上人还广陵庆禅师法席
作者：释道潜
朝代：宋

吾乡少年多龌龊，投老家山犹恋著。何异醯鸡舞瓮天，肯信十方无壁落。羡君壮怀慕远举，万里云山行荦确。荆江洞庭虚浩渺，敛裓浮杯心自若。去年腊月过湓城，聆我幽脩卧云壑。朅来相从慰契阔，笑语逸发惊猿鹤。春风又复卷征衣，问子东去将何为。广陵城西古佛刹，中有老禅吾所师。当年与君共伏役，妙道彷佛窥藩篱。别来星霜叹已久，夜梦往往神魂驰。真金虽已出顽矿，锻鍊岂厌增钳锤。纵横法缚断除尽，了了方为狮子儿。
送王彦龄承务还河内
作者：释道潜
朝代：宋

武陵王郎高韵度，鞍马四方无定住。
眼逢泉石便吟哦，咳唾珠玑不论数。
我亦悠悠事不羁，浪萍风梗随安之。
少室山前古兰若，邂逅便与同襟期。
兴来岸帻一长啸，清声激越穿云峤。
竹林故事独未泯，人物如君亦高调。
秋风猎猎促鸣蝉，归路千山入马鞭。
白袍乌袖宜图画，不羡襄阳孟浩然。
送琳上人还杭
作者：释道潜
朝代：宋

聚水作一雨，多少近远随所遭。或沾枯荄仅濡浃，或入巨海成波涛。少林真风今百纪，怅惜至此何萧条。喜君齐志早寂寞，同我十载沦刍樵。含冲嗜漠不自厌，更欲刺口尝群肴。师门祖席在在有，得此失彼良自嘲。朅来东南走千里，但愿刈楚逢翘翘。駃浮长川不惮恶，陟彼巨巘宁知劳。诚专志苦若有相，行断西壤逢英豪。金锤扣天玄楗廓，玉电激海明珠高。星霜因循共千日，谁尔使子先行包。湖山蜿蜒湖水薄，湖上幽人想如昨。秋入芙蓉露已漙，晓捲帘栊暑初却。明明潭底见行云，谩谩空中闻唳鹤。此景从来吾已知，异乡宁羡君先归。由来出处元无隔，同看明朝日上时。
送琳上人还杭
作者：释道潜
朝代：宋

聚水作一雨，多少近远随所遭。
或霑枯荄仅濡浃，或入巨海成波涛。
少林真风今百纪，怅惜至此何萧条。
喜君齐志早寂寞，同我十载沦刍樵。
含冲嗜漠不自厌，更欲刺口尝群餚。
师门祖席在在有，得此失彼良自嘲。
朅来东南走千里，但愿刈楚逢翘翘。
駃浮长川不惮恶，陟彼巨巘宁知劳。
诚专志苦若有相，行断西壤逢英豪。
金锤扣天玄楗廓，玉电激海明珠高。
星霜因循共千日，谁尔使子先行包。
湖山蜿蜒湖水薄，湖上幽人想如昨。
秋入芙蓉露已漙，晓捲帘栊暑初却。
明明潭底见行云，谩谩空中闻唳鹤。
此景从来吾已知，异乡宁羡君先归。
由来出处元无隔，同看明朝日上时。
送诚无上人还洞山文禅师席下
作者：释道潜
朝代：宋

上人妙齿遗樊笼，嗜好岂与稠人同。
岩栖水饮有余裕，期以至道超鸿蒙。
少林人亡仅千载，末路鼓舞谁为雄。
江西老褐真望士，蚁趋云合争所从。
羡君伏役事且久，诚专志苦迷春冬。
心珠磨错稍精莹，彷佛水月含冲融。
去岁扁舟下吴会，溪山胜践情所钟。
芒鞋竹杖霜露入，始知节物徂秋风。
朝来兴尽挽不住，翻然又逐南征鸿。
它年相逢定庐岳，与子终老巢云松。
送诚无上人还洞山文禅师席下
作者：释道潜
朝代：宋

上人妙齿遗樊笼，嗜好岂与稠人同。岩栖水饮有馀裕，期以至道超鸿蒙。少林人亡仅千载，末路鼓舞谁为雄。江西老褐真望士，蚁趋云合争所从。羡君伏役事且久，诚专志苦迷春冬。心珠磨错稍精瑩，彷佛水月含冲融。去岁扁舟下吴会，溪山胜践情所钟。芒鞋竹杖霜露入，始知节物徂秋风。朝来兴尽挽不住，翻然又逐南征鸿。它年相逢定庐岳，与子终老巢云松。
送诚无上人还洞山文禅师席下
作者：释道潜
朝代：宋
体裁：古风

上人妙齿遗樊笼，嗜好岂与稠人同。岩栖水饮有馀裕，期以至道超鸿蒙。少林人亡仅千载，末路鼓舞谁为雄。江西老褐真望士，蚁趋云合争所从。羡君伏役事且久，诚专志苦迷春冬。心珠磨错稍精莹，彷佛水月含冲融。去岁扁舟下吴会，溪山胜践情所钟。芒鞋竹杖霜露入，始知节物徂秋风。朝来兴尽挽不住，翻然又逐南征鸿。它年相逢定庐岳，与子终老巢云松。
送远上人还金华
作者：释道潜
朝代：宋
体裁：七言律诗

千林脱叶送残秋，一舸南归兴莫留。富渚江平非白马，子陵滩稳异黄牛。吟怀览胜宜无倦，才力如君岂易求。他日殷勤为细字，尽传佳句到东州。
送钱持正主簿西归
作者：释道潜
朝代：宋

兰陵号多士，君实名家孙。
高才縻管库，枳棘栖鸳鸾。
一旦谢朱墨，超然整归轩。
迎秋饯伏初，炎威尚歊烦。
松陵接苕霅，迤逦皆清源。
舟子宜夜泛，苹风生梦魂。
回塘官柳行，千树如云屯。
明河挂柳外，凉月低金盆。
兹行信有得，它日为余言。
送钱持正主簿西归
作者：释道潜
朝代：宋

兰陵号多士，君实名家孙。高才縻管库，枳棘栖鸳鸾。一旦谢朱墨，超然整归轩。迎秋饯伏初，炎威尚歊烦。松陵接苕霅，迤逦皆清源。舟子宜夜泛，蘋风生梦魂。回塘官柳行，千树如云屯。明河挂柳外，凉月低金盆。兹行信有得，它日为余言。
逍遥堂书事呈子瞻
作者：释道潜
朝代：宋

寻常卧云林，往往厌阛阓。
今朝郡斋裏，岑寂返可爱。
曦和破帘栊，幽鸟语庭际。
开门面修圃，珍木罗翠盖。
萧疏旧菊丛，裛露有余态。
主人事天和，万虑屏身外。
劳生一断梗，何处考根柢。
安能从物役，扰扰空卒岁。
脱巾每相从，颇得资傲睨。
逍遥堂书事呈子瞻
作者：释道潜
朝代：宋

寻常卧云林，往往厌阛阓。今朝郡斋里，岑寂返可爱。曦和破帘栊，幽鸟语庭际。开门面脩圃，珍木罗翠盖。萧疏旧菊丛，裛露有馀态。主人事天和，万虑屏身外。劳生一断梗，何处考根柢。安能从物役，扰扰空卒岁。脱巾每相从，颇得资傲睨。
邃隐堂
作者：释道潜
朝代：宋

雅构何幽眇，真宜邃隐名。朝云半峰秀，夜月一帘明。终岁尘痕少，无时爽气清。炷香翻贝叶，安稳老馀生。
邃隠堂
作者：释道潜
朝代：宋

雅构何幽眇，真宜邃隠名。
朝云半峰秀，夜月一帘明。
终岁尘痕少，无时爽气清。
炷香翻贝叶，安稳老余生。
邗沟绝句
作者：释道潜
朝代：宋
体裁：七言绝句

隔屋萧萧风度竹，当空粲粲斗翻芒。峥嵘岁月人间暮，目断云山归兴长。
邵仲恭许相过金山未至
作者：释道潜
朝代：宋

二月归来江上居，江流变渌江鸥去。
时移物改何足论，身世悠悠本非固。
鸠鸣屋角山雨余，花苞破红满芳树。
晴窗晓日幽兴催，振衣出户凌高台。
潮回浪死风色定，缥缈沙岸烟中开。
故人佳期绝消息，满眼空看暮云碧。
何日扁舟南渡来，一洒高风破吾臆。
邵仲恭许相过金山未至
作者：释道潜
朝代：宋

二月归来江上居，江流变渌江鸥去。时移物改何足论，身世悠悠本非固。鸠鸣屋角山雨馀，花苞破红满芳树。晴窗晓日幽兴催，振衣出户凌高台。潮回浪死风色定，缥缈沙岸烟中开。故人佳期绝消息，满眼空看暮云碧。何日扁舟南渡来，一洒高风破吾臆。
邵伯道中
作者：释道潜
朝代：宋

一道河流远接天，两行官柳复萧然。村舂历历鸣何处，彷佛孤烟落日边。回首山光古寺基，拂天寒木耿斜晖。孤撑渐与钟声远，但见风幡竹外飞。
邵伯道中·其一
作者：释道潜
朝代：宋

一道河流远接天，两行官柳复萧然。村舂历历鸣何处，彷佛孤烟落日边。
邵伯道中·其一
作者：释道潜
朝代：宋

一道河流远接天，两行官柳復萧然。
村舂历历鸣何处，彷佛孤烟落日边。
邵伯道中·其二
作者：释道潜
朝代：宋
体裁：七言绝句

回首山光古寺基，拂天寒木耿斜晖。孤撑渐与钟声远，但见风幡竹外飞。
郑元规秀才内乐庵
作者：释道潜
朝代：宋

内乐名庵谁所择，涧上文人题榜额。
想见风流庵内人，定匪纷华域中客。
纡朱怀金何足夸，箪食瓢饮真生涯。
了无忧患到心境，得失鸡虫良可嗟。
郑元规秀才内乐庵
作者：释道潜
朝代：宋

内乐名庵谁所择，涧上文人题榜额。想见风流庵内人，定匪纷华域中客。纡朱怀金何足誇，箪食瓢饮真生涯。了无忧患到心境，得失鸡虫良可嗟。
都下晓霁
作者：释道潜
朝代：宋
体裁：五言律诗

千门昨夜雨，万木晓生光。御水浮红蕊，宫云丽粉墙。转楼迟日静，萦草乱丝长。想像西池路，浓阴覆绿杨。
都僧正慈化大师挽词
作者：释道潜
朝代：宋

领袖吾家事，由来二十春。虚怀能应物，直气肯随人。逝水流方远，临池墨尚新。声闻双树子，不见叶间身。平生轻长物，身世等鸿毛。誉出东南早，人惊节义高。玩奇唯水石，结客尽英豪。来往元无迹，情钟谩郁陶。伏枕时无几，临分若故常。寸心能烱烱，去路岂茫茫。车马门犹盛，芝兰室更香。独馀庭下竹，冷韵起悲凉。
都僧正慈化大师挽词·其一
作者：释道潜
朝代：宋
体裁：五言律诗

领袖吾家事，由来二十春。虚怀能应物，直气肯随人。逝水流方远，临池墨尚新。声闻双树子，不见叶间身。
都僧正慈化大师挽词·其三
作者：释道潜
朝代：宋

伏枕时无几，临分若故常。
寸心能烱烱，去路岂茫茫。
车马门犹盛，芝兰室更香。
独余庭下竹，冷韵起悲凉。
都僧正慈化大师挽词·其三
作者：释道潜
朝代：宋

伏枕时无几，临分若故常。寸心能烱烱，去路岂茫茫。车马门犹盛，芝兰室更香。独馀庭下竹，冷韵起悲凉。
都僧正慈化大师挽词·其二
作者：释道潜
朝代：宋

平生轻长物，身世等鸿毛。誉出东南早，人惊节义高。玩奇唯水石，结客尽英豪。来往元无迹，情钟谩郁陶。
都僧正慈化大师挽词·其二
作者：释道潜
朝代：宋

平生轻长物，身世等鸿毛。
誉出东南早，人惊节义高。
玩奇唯水石，结客尽英豪。
来往元无迹，情钟谩鬰陶。
都僧正既阙子中待制欲余补其位辄辞以小诗遂获免
作者：释道潜
朝代：宋
体裁：七言绝句

佩德怀恩岂易陈，自嗟麋鹿性难驯。流年日月无多子，乞取山林放旷身。
酬刘巨载舍人见赠所画山水扇
作者：释道潜
朝代：宋

冰纨玉粉净无尘，墨妙扶疏更绝伦。试问挥毫底人物，不言从可识天真。
酬刘巨载舍人见赠所画山水扇
作者：释道潜
朝代：宋

冰纨玉粉凈无尘，墨妙扶疏更绝伦。
试问挥毫底人物，不言从可识天真。
酬周亨叔主簿见赠
作者：释道潜
朝代：宋
体裁：古风

庐山百里蟠穹苍，绝顶阴云常下覆。晴日天风忽扫除，翠壁千层开锦绣。我来庐山初得君，爱君面有庐山秀。长篇险韵使我惊，忽获风流云散后。气味清新满牙颊，如入洞庭尝橘柚。梅子如钱柳絮飞，杜鹃哀号山雨昼。念君明当京邑行，马蹄蹴踏春泥绉。黄陂新息道路迥，野饭藜羹须强嗅。天街到日夏渐热，车毂相摩汗如溜。丈夫功名非苟取，劝子未用轻蓝绶。山中五月早归来，涧底清泠当共漱。
酬周元翁推官见赠
作者：释道潜
朝代：宋

南来济济多俊良，声问逸发推周郎。
词场较艺一战捷，笔阵独扫千人强。
烱然眉目行且贵，骥足万里看腾骧。
吟诗作赋不媚俗，期与往者同芬芳。
断璋残璧忽我赠，把玩溢目惊辉光。
自嗟行李久萧瑟，安得置之云锦囊。
又闻跨马欲过我，此意想君非渺茫。
山中草木最宜夏，雨余一一含幽香。
雏鶑乳燕学飞舞，叶底哑咤调圆吭。
阑干笋蕨虽已老，璀错梅杏犹可尝。
阴崖碧洞不受暑，谷风习习吹衣凉。
提携为子扫盘石，谈笑共坐莓苔苍。
宣毫越楮须盛载，吟取佳句还巾箱。
酬周元翁推官见赠
作者：释道潜
朝代：宋

南来济济多俊良，声问逸发推周郎。词场较艺一战捷，笔阵独扫千人强。烱然眉目行且贵，骥足万里看腾骧。吟诗作赋不媚俗，期与往者同芬芳。断璋残璧忽我赠，把玩溢目惊辉光。自嗟行李久萧瑟，安得置之云锦囊。又闻跨马欲过我，此意想君非渺茫。山中草木最宜夏，雨馀一一含幽香。雏莺乳燕学飞舞，叶底哑咤调圆吭。阑干笋蕨虽已老，璀错梅杏犹可尝。阴崖碧洞不受暑，谷风习习吹衣凉。提携为子扫盘石，谈笑共坐莓苔苍。宣毫越楮须盛载，吟取佳句还巾箱。
酬王衮臣朝奉见赠
作者：释道潜
朝代：宋

吾闻终南山，郁茀参斗牛。其下多贤豪，学术贯九流。公生实异禀，气夺河汉秋。妙龄升广文，岐嶷压上游。登科三十年，仕宦真悠悠。功名信有命，富贵岂力求。迩来居海上，未解钟仪囚。高怀素闻道，对客忘咿嚘。相欢固倾倒，不可即掉头。今我来自东，邂逅欣绸缪。新诗激谬懦，词力劲且遒。恍如开武库，左右森戈矛。便当偃旗鼓，罢战为良谋。与公从逍遥，放浪追子休。
酬王衮臣朝奉见赠
作者：释道潜
朝代：宋

吾闻终南山，鬰茀参斗牛。
其下多贤豪，学术贯九流。
公生实异禀，气夺河汉秋。
妙龄升广文，岐嶷压上游。
登科三十年，仕宦真悠悠。
功名信有命，富贵岂力求。
迩来居海上，未解钟仪囚。
高怀素闻道，对客忘咿嚘。
相懽固倾倒，不可即掉头。
今我来自东，邂逅欣绸缪。
新诗激谬懦，词力劲且遒。
怳如开武库，左右森戈矛。
便当偃旗鼓，罢战为良谋。
与公从逍遥，放浪追子休。
酬赵存道都曹见赠
作者：释道潜
朝代：宋
体裁：古风

骚人久无闻，风雅日浸衰。汀洲空兰芷，憔悴无芳姿。参军妙述作，鲍谢相并驰。明珠不自耀，光彩閟陆离。聊因五斗粟，暂寄东海湄。官身虽簿领，游刃能一麾。寥寥古寺空，转砌春日迟。闭关时却扫，寂寂下书帷。唐虞悉观览，百氏了不遗。论文慎许可，纪律严自持。昨朝发新咏，落语皆瑰奇。世无杨德祖，讵识黄绢词。
酬邵彦瞻朝奉见寄
作者：释道潜
朝代：宋

扬州从事多文华，新诗组织如朝霞。高怀忽念朔方客，秋风一纸来天涯。都城冠盖属休沐，邂逅过我森如麻。开缄传读不知厌，愕立圜视相惊誇。上言音形阔川路，下言杖屦埋风沙。蹲鸱正熟邀我返，城南古寺无諠哗。我今翩然已东下，轻舟早晚从公家。平山堂西百尺井，请公为汲烹露芽。
酬邵彦瞻朝奉见寄
作者：释道潜
朝代：宋

杨州从事多文华，新诗组织如朝霞。
高怀忽念朔方客，秋风一纸来天涯。
都城冠盖属休沐，邂逅过我森如麻。
开缄传读不知厌，愕立圜视相惊夸。
上言音形阔川路，下言杖屦埋风沙。
蹲鸱正熟邀我返，城南古寺无諠譁。
我今翩然已东下，轻舟早晚从公家。
平山堂西百尺井，请公为汲烹露芽。
酬钱塘宰王昭叔朝奉
作者：释道潜
朝代：宋
体裁：七言律诗

令尹胸中万斛宽，簿书堆案岂相关。挥毫手过庖刀疾，访胜心同止水闲。竹日映檐光破碎，雪云开岭翠连环。自嗟不及匡山远，坐对渊明祇愧颜。
醉眠亭
作者：释道潜
朝代：宋
体裁：古风

尝闻李谪仙，饮酒兴无尽。醉来卧空山，天地即衾枕。当时放迹奇，流俗不可近。君今外形骸，与世不拘窘。寸心合虚旷，万事一以泯。开亭向幽圃，朝夕事醉寝。茅檐落日欲醒时，起对婵娟拂瑶轸。
重居夜坐怀苏伯达昆仲
作者：释道潜
朝代：宋
体裁：古风

狂风吹林声怒号，隔垣汹汹如秋涛。夜阑稍觉群动息，星斗挂檐霜月高。东邻书生勤且劳，粲然文采真凤毛。遥想下帷应未寝，短檠相对课离骚。
钟山夜月
作者：释道潜
朝代：宋

万壑千岩夜未央，月华松色共苍苍。上方已觉无人语，金殿谁焚柏子香。
钟山夜月
作者：释道潜
朝代：宋

万壑千岩夜未央，月华松色共苍苍。
上方已觉无人语，金殿谁焚栢子香。
闻子由舟及南昌以寄之
作者：释道潜
朝代：宋
体裁：七言律诗

高安居士实人龙，五载南迁道愈丰。域外城池刚自守，人间膏火讵能攻。屡嗟江海星霜隔，行喜云林笑语同。五老峰前佳气象，待君一醉吐长虹。
陈季常静庵
作者：释道潜
朝代：宋

庞公与少陵，不肯入州府。畏人嫌其真，但喜归茅宇。先生岂其徒，与世亦龃龉。年来作庵榜以静，静非对动默即语。闭门谢客亲荷锄，秀甲珍芽春满圃。黄鸡白酒厌妻孥，醉以诗书相媚妩。况复家传侍郎后，缥囊玉匣收奇古。宝刀错落走金蛇，至药晶荧啸铅虎。先生妙龄已绝人，放浪江湖弃簪组。居闲自不减前烈，遇物阴施功不数。我疑造物已收录，富贵来寻君勿阻。不然骑鹤扣玄关，跨跞松乔攀佛祖。
陈季常静庵
作者：释道潜
朝代：宋

庞公与少陵，不肯入州府。
畏人嫌其真，但喜归茅宇。
先生岂其徒，与世亦龃龉。
年来作庵榜以静，静非对动默即语。
闭门谢客亲荷锄，秀甲珍芽春满圃。
黄鸡白酒厌妻孥，醉以诗书相媚妩。
况復家传侍郎后，缥囊玉匣收奇古。
宝刀错落走金蛇，至药晶荧啸铅虎。
先生妙龄已绝人，放浪江湖弃簪组。
居闲自不减前烈，遇物阴施功不数。
我疑造物已收录，富贵来寻君勿阻。
不然骑鹤扣玄关，跨跞松乔攀佛祖。
陪司马才仲节推诸君游天竺
作者：释道潜
朝代：宋

西郊久不雨，草木无余青。
薄云弄秋晖，山色时晦冥。
超然五词客，文采披华星。
联翩过吾庐，车盖纷满庭。
相携访灵鹫，细路通岩扃。
攀翻幽桂丛，衣襟袭芳馨。
绝境异人世，吾诗岂能名。
诸豪追邺下，妙语逾琼英。
愿言一挥写，乐事良难并。
高空堕海日，归骖尚能停。
陪司马才仲节推诸君游天竺
作者：释道潜
朝代：宋

西郊久不雨，草木无馀青。薄云弄秋晖，山色时晦冥。超然五词客，文采披华星。联翩过吾庐，车盖纷满庭。相携访灵鹫，细路通岩扃。攀翻幽桂丛，衣襟袭芳馨。绝境异人世，吾诗岂能名。诸豪追邺下，妙语逾琼英。愿言一挥写，乐事良难并。高空堕海日，归骖尚能停。
陪子瞻登徐州黄楼
作者：释道潜
朝代：宋

黄花离披秋日短，使君无事邀僧饭。
饭余软语爇香幽，共坐圆庵不知晚。
烛笼持火报黄昏，使君爱客还留连。
前登修径步超逸，后却从御来联翩。
城头阴阴未上月，城下激激鸣潺湲。
渔灯照船沙岸近，贾客夜唱声清圆。
徘徊始转黄楼侧，银箭铜壶知几刻。
栏干倚遍惜分携，泣泣芙蓉珠露滴。
陪子瞻登徐州黄楼
作者：释道潜
朝代：宋

黄花离披秋日短，使君无事邀僧饭。饭馀软语爇香幽，共坐圆庵不知晚。烛笼持火报黄昏，使君爱客还留连。前登脩径步超逸，后却从御来联翩。城头阴阴未上月，城下激激鸣潺湲。渔灯照船沙岸近，贾客夜唱声清圆。徘徊始转黄楼侧，银箭铜壶知几刻。栏干倚遍惜分携，泣泣芙蓉珠露滴。
陶宣德逸老堂
作者：释道潜
朝代：宋

湓浦城南旧隐沦，一堂无地可栖尘。石床春卧荼醾砌，撩乱馀花堕酒巾。归来诗酒洽天机，骚客无烦咏式微。三径就荒松菊在，洗除蒿艾净秋晖。
陶宣德逸老堂·其一
作者：释道潜
朝代：宋

湓浦城南旧隐沦，一堂无地可栖尘。石床春卧荼醾砌，撩乱馀花堕酒巾。
陶宣德逸老堂·其一
作者：释道潜
朝代：宋

湓浦城南旧隠沦，一堂无地可栖尘。
石床春卧荼醾砌，撩乱余花堕酒巾。
陶宣德逸老堂·其二
作者：释道潜
朝代：宋

归来诗酒洽天机，骚客无烦咏式微。三径就荒松菊在，洗除蒿艾净秋晖。
陶宣德逸老堂·其二
作者：释道潜
朝代：宋

归来诗酒洽天机，骚客无烦咏式微。
三径就荒松菊在，洗除蒿艾浄秋晖。
雪堂雨中
作者：释道潜
朝代：宋
体裁：七言绝句

梢林急雨暮凄凄，帘幕风灯暗欲迷。向晓请看南陌上，一番红素掩春泥。
静舍与蔡秀如承事会话
作者：释道潜
朝代：宋
体裁：古风

浮云无根蒂，合散不可拘。忽然随高风，千里各须臾。吾生共天壤，出处良亦如。忆昔淮水滨，与君倾盖初。翘翘两弟昆，文彩照冰壶。门阑本世胄，折节胜寒儒。扁舟倚高岸，为我饭伊蒲。清谈落犀麈，鄙吝惊扫除。一别今四载，相忘寄江湖。朅来过汝颍，吊旧投生刍。夤缘访山水，岁晚倦回车。萧萧古寺底，彷佛日已晡。闻君户外音，倒屣迎前趋。胡为乎来哉，吏牒颇驰驱。高材困所役，何似林间樗。清寒凛败屋，猛燄焚枯株。胡床坐相对，气貌温以舒。明朝各异县，那得同蘧庐。无烦叹离索，且尽一笑娱。
题东坡墨竹赠官妓
作者：释道潜
朝代：宋

小凤团笺已自奇，谪仙重扫岁寒枝。
梢头余墨犹含润，恰似梳风洗雨时。
题东坡墨竹赠官妓
作者：释道潜
朝代：宋

小凤团笺已自奇，谪仙重扫岁寒枝。梢头馀墨犹含润，恰似梳风洗雨时。
题宗室公震防御画后
作者：释道潜
朝代：宋

错莫江云结暝阴，归飞宿翼半浮沉。
毫端领略无遗种，想见雍容物外心。
蒹葭照雪含余润，古木欃天气老成。
山谷不来居士死，何人为子一题评。
题宗室公震防禦画后
作者：释道潜
朝代：宋

错莫江云结暝阴，归飞宿翼半浮沉。毫端领略无遗种，想见雍容物外心。蒹葭照雪含馀润，古木欃天气老成。山谷不来居士死，何人为子一题评。
驻景楼
作者：释道潜
朝代：宋

额额高楼古道旁，楼前风物郁摐摐。溪声不断来幽耳，山色常时在小窗。金鼎养丹尝驻景，玉樽倾酒屡空缸。宋清卖药长安市，千载佳名与子双。
驻景楼
作者：释道潜
朝代：宋

额额高楼古道旁，楼前风物鬰摐摐。
溪声不断来幽耳，山色常时在小窗。
金鼎养丹尝驻景，玉罇倾酒屡空缸。
宋清卖药长安市，千载佳名与子双。
鹤林寺
作者：释道潜
朝代：宋
体裁：七言绝句

宛转回廊漫布金，萧条寒日堕墙阴。门前合抱松千尺，黄鹤不来年已深。
龙井辩才老师新亭
作者：释道潜
朝代：宋
体裁：古风

远公吾家杰，道妙非壶丘。德倾龙象侣，貌盖江湖秋。平生经论学，不为名相留。滔滔若悬瀑，下注万丈湫。昔年谢讲事，众挽不转头。刳心老岩穴，百念本不浮。东南多望士，唯见此老优。翰林天下公，方外寔辈流。旌旗虎溪路，竟日泉石游。众生病未已，师意可忘忧。
丁巳生朝
作者：釋元肇
朝代：宋

露白風清八月時，晨光初度透熹微。
更添來歲一分健，便是浮生七十稀。
識得榮枯皆是妄，了知出處未全非。
旁人不用相薰祝，自有天香桂子飛。
七夕
作者：釋元肇
朝代：宋

年年逢七夕，鵲遶故枝驚。
天上誰曾會，人間自動情。
巧雲還易散，曲月豈長明。
大拙無如我，孤吟曉未成。
上官右史
作者：釋元肇
朝代：宋

螭坳立後別明光，歲晚婆娑慶幸堂。
鶴怨只能隨髮白，菊愁竟不上腰黄。
西歸有地從先壟，北望長江是故鄉。
枌下解空情已盡，西風吹泪濕斜陽。
上官右史慶幸堂
作者：釋元肇
朝代：宋

先生何慶幸，年老樂安閑。
得地無多畝，營堂不數間。
種花皆結子，移石便成山。
只有雙雙鶴，相隨日往還。
上水心先生三首·其一
作者：釋元肇
朝代：宋

文字滔滔江漢東，早從伊洛定宗風。
中興之後數人物，北斗以南唯此公。
聞道治平猶草奏，向來持論不和戎。
匪伊再入脩門去，只有孤忠與昔同。
上水心先生三首·其三
作者：釋元肇
朝代：宋

十年缾鉢走天涯，四海聲名一永嘉。
不趁新霜嘗橘柚，了無歸夢到蒹葭。
江頭來往春强半，門外推敲月又斜。
換骨奪胎如得妙，願從勾漏問丹砂。
上水心先生三首·其二
作者：釋元肇
朝代：宋

華髮蕭騷減带圍，可勝憂國更傷時。
樂天名位微堪酒，靈運池塘不廢詩。
架上牙籤燒燭短，窗間花影轉春遲。
天教惜取如椽筆，要勒磨崖大字碑。
上浙翁
作者：釋元肇
朝代：宋

凌霄峰頂極高寒，中有高人把釣竿。
萬里江湖未歸客，滿天風雪獨凭闌。
醫和世遇肱三折，慈氏門開指一彈。
管領梅花春有意，免教回首望長安。
中秋
作者：釋元肇
朝代：宋

今夜中秋月，相看異楚江。
侵階如有雪，透屋欲無窗。
鵲爲無枝遶，鐘因得句撞。
不知風露冷，吟到影成雙。
中秋
作者：釋元肇
朝代：宋

滿目依然明鏡流，無家空折大刀頭。
人間動是經年別，客裏尤深此夜愁。
牢落關河還出塞，蕭條江國更登樓。
不知何處風砧發，添得詩人兩鬢秋。
中秋下含輝亭
作者：釋元肇
朝代：宋

秋意足淒冷，歸心只自憐。
亂峯分落照，隻鴈度遥天。
拙學千金帚，浮生上水船。
含暉亭畔月，最好別時圓。
乖目相者
作者：釋元肇
朝代：宋

一雙乖角眼，閲世妙無倫。
白日常穿市，青雲少見人。
未嘗眠鎖店，午後聽鐘鄰。
盍向邊頭看，誰爲閣上麟。
九日
作者：釋元肇
朝代：宋

今逢重九名，居野見幽清。
地靜黄花早，天空落葉聲。
耕人齊上壟，荒日半沈城。
除却陶彭澤，同誰話此情。
九日
作者：釋元肇
朝代：宋

曉煙和露濕秋光，幽鳥聲聲在翠篁。
世事又隨明日別，菊花只作去年香。
風前落帽人千古，雲外驚寒鴈一行。
脫木蕭疎砧杵急，倚筇無語到斜陽。
二蟲詩
作者：釋元肇
朝代：宋

蛛螫包禍心，滿腹皆素絲。
補綴曾無功，貪傷不知疲。
誰云禁網密，施設近茅茨。
旦暮待游蚋，所得亦已卑。
蝎虎誇捷巧，緣壁行跂跂。
蛜蝛青蠅輩，苦遭暗中窺。
失身在蛛網，竟日秋簷垂。
蛛猶懼蝎紿，睥睨不敢爲。
蛛網既已裂，蝎命不亦危。
嗟哉復嗟哉，誠大黠小癡。
紛紛事爭奪，復何異於斯。
我閔爲解粘，蝎去何所知。
但令嬉飽日，莫忘倒縣時。
感彼兩物情，成此一篇詩。
仲子平下第二首·其一
作者：釋元肇
朝代：宋

直道干時徒爾勞，歸來門徑長蓬蒿。
朱研玉露點周易，燈撥金花讀楚騷。
時把漁竿釣煙雨，閒同僧飯薦溪芼。
兒曹不會箇中意，只管區區問綠袍。